unicef info aids on myös lasten tauti UNICEF auttaa lapsia hädän hetkellä KEVÄT / PDF\nunicef info aids on myös lasten tauti UNICEF auttaa lapsia hädän hetkellä KEVÄT / 2007\nDownload "unicef info aids on myös lasten tauti UNICEF auttaa lapsia hädän hetkellä KEVÄT / 2007"\n1 unicef info KEVÄT / 2007 aids on myös lasten tauti UNICEF auttaa lapsia hädän hetkellä Jokaiselle lapselle Terveys, koulutus, tasa-arvo, turva LAPSISTA KASVAA MAAILMA\n2 2 PÄÄSIHTEERI PENTTI KOTOARO: UNICEF on paikalla hädän yllättäessä Lapsen oikeutena on syntyä ja kasvaa turvallisissa olosuhteissa. Hänen terveytensä on turvattava, koulunkäyntinsä taattava ja häntä on suojeltava hyväksikäytöltä, väkivallalta ja syrjinnältä. UNICEF työskentelee pitkäjänteisesti näiden oikeuksien toteuttamiseksi. Katastrofien yllättäessä, olipa kyseessä luonnononnettomuus tai aseellinen konflikti, lapsen perusoikeudet ovat ensimmäiseksi uhattuna. UNICEFin maailmanlaajuisen toimipisteverkon ansiosta lapsille tarjoamamme turva on jo valmiiksi paikalla tai lähellä kriisialuetta. Kansainvälisen työnjaon mukaan huolehdimme katastrofitilanteissa puhtaan veden jakelusta, rokotusten järjestämisestä, koulunkäynnin turvaamisesta sekä lasten suojelemisesta väärinkäytöksiltä. Tsunami oli koetinkivi niin UNICEFille kuin muillekin avustusjärjestöille. Voimme olla ylpeitä työmme tuloksista. Kaksi vuotta tsunamin jälkeen UNICEF on käyttänyt yli puolet saamistaan keräys- ja lahjoitusvaroista ja tulee seuraavien 2-3 vuoden aikana käyttämään loput. Massiivinen koulujen uudelleenrakennusohjelma on jo pitkällä, opettajia koulutetaan onnettomuudessa menehtyneiden tilalle ja vesihuoltoa parannetaan tuhoalueilla. Jälleenrakennustyön rinnalla jatketaan pitkäkestoisia kehitysohjelmia terveyden ja lastensuojelun alueilla. UNICEF on paikalla ennen katastrofia ja jää paikalle kriisivaiheen jälkeen jatkamaan perustyötään. Kiitos, että olet tukemassa niin hädän hetkellä kuin vakaampinakin aikoina. Julkaisija: Suomen UNICEF-yhdistys ry Vastaava toimittaja: Liisa Susiluoto Kuvat: UNICEF Kansikuva: KESKI-AFRIKAN TASAVALTA: Tyttö leikkii keskuksessa, joka tarjoaa ruokaa vähäosaisille ja orvoille lapsille Suomen UNICEF Perttulantie 6, Helsinki puh fax web: Kun katastrofi iskee, pidämme huolen siitä, että l ja pääsevät turvaan. Varmistamme, että lasten oikeu vaikeimmissakin oloissa. UNICEF autta Naiset ja lapset ovat kriisien suurimpia häviäjiä. He ovat alttiita hyväksikäytölle ja joutuvat usein silmittömän väkivallan ja raiskauksien uhreiksi. Viimeisten kymmenen vuoden aikana yli kaksi miljoonaa lasta on kuollut aseellisten selkkausten seurauksena. Loukkaantuneiden määrä on yli kolminkertainen. Arviolta 20 miljoonaa lasta on joutunut pakenemaan kodeistaan ja yli miljoona lasta on jäänyt orvoksi tai joutunut eroon perheistään. Kun lapset menettävät vanhempansa, heiltä katoaa tuki ja turva. Katastrofien seuraukset ulottuvat pitkälle Sodat ja luonnonkatastrofit aiheuttavat pitkään kestävää kärsimystä. Kun kodit tuhoutuvat, terveydenhuoltojärjestelmät romahtavat eikä ravintoa enää ole, kaatuu kokonaisia yhteisöjä. Maailmassa on tälläkin hetkellä kymmeniä katastrofeja. Sodat aiheuttavat lapsille mittamaatonta kärsimystä. Tällä hetkellä lapset elävät sodan jaloissa mm. Irakissa ja Ugandassa. Darfurin murhenäytelmän ohella Sudanissakin parannetaan vielä pitkään etelän konfliktin aiheuttamia haavoja. Luonnonkatastrofit, kuten tulvat ja maanjäristykset, tuhoavat kokonaisia infrastruktuureja. Afrikan sarven maissa ihmiset kärsivät tälläkin hetkellä tulvien tuhoista.\n3 apset selviävät hengissä det toteutuvat a lapsia hädän hetkellä Yhteistyö takaa onnistumisen Kun UNICEF toisen maailmansodan jälkeen perustettiin, sen ensisijainen tehtävä oli auttaa kriisitilanteissa olevia lapsia. Tänäkin päivänä katastrofiapu kuuluu tärkeimpiin tehtäviimme. UNICEF tekee tiivistä yhteistyötä muiden humanitaaristen järjestöjen, valtioiden sekä paikallisten yhteisöjen kanssa katastrofien jalkoihin jääneiden ihmisten auttamiseksi. Yhteistyö on välttämätöntä, jotta katastrofitilanteissa voidaan toimia mahdollisimman tehokkaasti ja laajaalaisesti. Kun toiminta on koordinoitua ja vastuualueet jaettu, ei päällekkäisyyksiä synny ja voidaan olla varmoja, että lasten oikeudet toteutuvat kaikilla osa-alueilla. Katastrofityö on jaettu siten, että UNICEF vastaa vesi- ja sanitaatiohuollosta. UNICEFin rooli on vahva myös rokotusten ja lasten suojelun saralla. Vahvuutenamme on maailmanlaajuinen verkosto: koska UNICEFilla on toimintaa 156 kehitysmaassa, olemme jo valmiiksi siellä missä tapahtuu ja pystymme aloittamaan avustustyön heti. Me pidämme huolen siitä, että lasten oikeudet terveyteen, koulutukseen, tasa-arvoon ja turvaan toteutuvat kriisienkin aikana. g NÄIN UNICEF AUTTAA Vesi ja sanitaatio Huolehdimme siitä, että katastrofialueiden ihmisillä on puhdasta vettä. Likainen vesi levittää tappavia tauteja, kuten ripulia. Jotta ihmiset voivat huolehtia hygieniastaan, tulee heillä veden lisäksi olla saippuaa ja kunnolliset vessat. Huolehdimme myös leirien jätehuollosta. Terveys ja ravitsemus Katastrofitilanteissa jaamme ihmisille lääkkeitä, terveydenhoitopakkauksia, suolasokerijauhetta ripulin hoitoon, lisäravintoa ja hivenaineita. Epidemiat puhkeavat helposti likaisissa, kaoottisissa oloissa. Rokotamme lapset tuhkarokkoa ja jäykkäkouristusta vastaan ja annamme heille A-vitamiinia. Koulutus Koulunkäynti on lapsille parasta traumahoitoa, sillä se luo turvallisuutta kaaoksen keskelle. Luomme kriisien keskellä eläville lapsille turvapaikkoja, joissa he voivat opiskella, leikkiä ja jutella ymmärtävän aikuisen kanssa. UNICEFin telttakoulut sekä opetusmateriaaleja sisältävät School-in-a-box koulutarvikelaatikot mahdollistavat oppituntien pitämisen vaikeissakin olosuhteissa. Suojelu Katastrofitilanteissa lapset joutuvat usein eroon vanhemmistaan. Me huolehdimme yksin jääneistä lapsista. Rekisteröimme lapset ja autamme heitä löytämään takaisin perheensä luo. Pidämme huolen siitä, että lapset ovat turvassa hyväksikäytöltä. Työskentelemme sen eteen, ettei yksikään lapsi joutuisi armeijaan ja aseelliseen ryhmittymään ja kotiutamme niitä lapsia, jotka ovat niihin joutuneet.\n4 4 :D Uutisia MAAILMALTA UNICEF toimii kaikkialla maailmassa. Tässä muutama esimerkki työstämme maailman lasten hyväksi. Kaikki tämä ja paljon muuta hyvää on saatu aikaan lahjoittajiemme tuella. Lapset pääsevät kouluun HONDURAS Tukea ja huolenpitoa Ugandalaislapset istuvat puun suojassa opiskelemassa. Kuvan tytöt asuvat UNICEFin tukemassa orpokodissa. UGANDA: Yli kouluikäistä ugandalaislasta ei ole koskaan käynyt koulua ja kaksi kolmesta jättää koulunkäynnin kesken. UNICEF yhteistyökumppaneineen on käynnistänyt laajan Mene kouluun, palaa kouluun, jää kouluun -kampanjan auttaakseen 1,3 miljoonaa lasta sodan runtelemilla alueilla Pohjois- ja Koillis-Ugandassa. Kampanjan tavoitteena on lisätä alakoulusta valmistuvien lasten määrää ja pienentää tyttöjen ja poikien välistä kuilua. Koulu tarjoaa traumatisoituneille lapsille turvapaikan, jossa he leikin ja opetuksen lisäksi saavat psykologista tukea ja arjen tuntua kaaoksen keskelle. HONDURAS: UNICEFin tukemassa orpokodissa käy vilske, kun kaikki 33 pientä asukasta kokoontuu yhteiselle aterialle. Kaksitoista vuotta sitten perustettu orpokoti on tarkoitettu erityisesti hiv-aidsin uhreille, jotka ovat menettäneet taudille vanhempansa. Osa lapsista on itsekin hiv-positiivisia. Lapset saavat paitsi ruokaa ja katon pään päälle, myös kipeästi tarvitsemaansa huolenpitoa. Jotta jokainen lapsi saisi tarpeeksi huomiota, on kodissa yksi hoitaja kolmea lasta kohden. Honduras kärsii vakavasta hiv-epidemiasta. UNICEF on aloittanut maassa ohjelman, jonka tavoitteena on äiti-lapsitartuntojen vähentäminen.\n5 5 Vauhdilla kohti vuosituhattavoitteita Yhteisvoimin lintuinfluenssaa vastaan Indonesialaispoika pitää kädessään paperista leikattua kättä, joka toimii lintuinfluenssan vastaisen kampanjan symbolina. Tauti on vaatinut maassa jo 52 kuolonuhria. Lapsi saa suun kautta annettavan rokotteen Aleppon kaupungissa Syyriassa. SYYRIA: Syyria on ottanut merkittäviä edistysaskeleita lasten ja naisten aseman parantamisessa ja on vauhdilla saavuttamassa YK:n vuosituhattavoitteita. Jo viime vuoden puolella suurin osa lapsista oli rokotettu. Lapsi- ja äitikuolleisuus ovat kääntyneet laskuun ja hiv-aidsin levinneisyys on vähäistä. Yli 90% lapsista pääsee aloittamaan koulunkäynnin. Lupaavista edistysaskeleista huolimatta haasteita riittää ja UNICEF jatkaa työtään terveydenhoidon, koulutuksen, vesihuollon ja lasten suojelun saralla. SYYRIA INDONESIA: UNICEF ja Indonesian hallitus ovat aloittaneet mittavan valistuskampanjan maata piinaavan lintuinfluenssan nujertamiseksi. Yli 30 miljoonaa indonesialaistaloutta omistaa kanoja, joten kampanja on haastava. UNICEF on kouluttanut miltei vapaaehtoista viemään viestiä ympäri maata. Ihmisiä valistetaan aina käsienpesusta kuolleiden eläinten käsittelyyn. Lisäksi heitä kehotetaan kääntymään välittömästi paikallisten viranomaisten puoleen, jos he epäilevät lintuinfluenssan esiintymistä. Pyörremyrskyn uhrit saavat apua Vauvaa punnitaan mosambikilaisessa sairaalassa. Sairaala vaurioitui pahoin helmikuun pyörremyrskyssä. Taustalla näkyvä teltta toimii väliaikaisena sairaalana. UGANDA I N D O N E S I A MOSAMBIK MOSAMBIK: Rajut luonnonkatastrofit ovat koetelleet Afrikan itärannikolla sijaitsevaa Mosambikia kuluvan vuoden alkupuolella. Rankkasateiden aiheuttamat tulvat ajoivat kodeistaan ihmistä. Sateita seurasi pyörremyrsky, joka tuhosi sähkölinjoja, terveyskeskuksia ja kouluja ja vei kodin ihmiseltä. Noin puolet kotinsa menettäneistä on lapsia. UNICEF aloitti hätäavun välittömästi. Yhteistyössä maan hallituksen ja muiden kumppanien kanssa UNICEF on jakanut ihmisille puhdasta vettä, ravintoa ja lääkkeitä. Vaurioituneita kouluja ja sairaaloita kunnostetaan. Koska koulunkäynti on lapsille parasta traumahoitoa, UNICEF on toimittanut alueelle telttoja ja koulutarvikkeita. Niiden ansiosta oppitunteja pystyään järjestämään vaikeissakin oloissa.\n6 6 Aids on myös lasten tauti Maailmassa on 2,3 miljoonaa hiv-positiivista lasta. Yhdeksän lasta kymmenestä ei saa hoitoa eikä lääkitystä. Yhden lapsen aids-lääkkeet maksavat neljä euroa kuukaudessa. HI-virus on lapsilla aggressiivisempi kuin aikuisilla. Lapsen vastustuskyky on vielä kehittymätön ja tauti etenee nopeammin aids-vaiheeseen. Ilman hoitoa hiv-tartunnan saaneista lapsista kolmannes kuolee ennen ensimmäistä syntymäpäiväänsä. Suuri osa tartunnan saaneista lapsista on aidsin historian aikana menehtynyt. Nämä kuolemat ovat täysin turhia, sillä taudin varhaisessa vaiheessa aloitettu lääkehoito takaa lapselle terveen elämän. Tällä hetkellä kuitenkin vain joka kymmenes hiv-positiivinen lapsi saa hoitoa tai lääkitystä. Lapsille omat lääkkeet Ongelmana on ollut lapsille sopivien lääkkeiden, testausvälineiden ja osaavien hoitajien puute. Aivan viime aikoihin asti hiv-aidsia ei ole mielletty lasten taudiksi. Tästä syystä Lapset ja aids kampanja käynnistettiin. UNICEF haluaa nostaa esiin aidsin unohdetut uhrit, lapset. Kampanjan tavoitteena on vuoteen 2010 mennessä saada 80 prosenttia tartunnan saaneista lapsista hoidon ja lääkityksen piiriin. Muutos on alkanut Lasten lääkkeiden hinnat ovat viimeisen vuoden aikana laskeneet dramaattisesti. Myös UNICEF on neuvotellut hintoja alaspäin. Aiemmin satoja euroja vuodessa maksanut yhden lapsen ARV-lääkitys maksaa enää 48 euroa vuodessa. ARV eli antiretroviraalilääkitys pysäyttää hiv-infektion etenemisen. Tutkimuksissa on viime vuosina havaittu, että tehokas ja edullinen cotramoxazoleantibiootti ehkäisee hiv-positiivisten lasten tulehdustauteja ja alentaa kuolleisuutta jopa puoleen. Jokaiselle hiv-positiiviselle äidille syntyneelle lapselle tulee tarjota ennaltaehkäisevä cotrimoxazole-lääkitys siihen asti, kunnes lapsen hiv-testaus osoittaa negatiivista. Myös jokaisen tartunnan saaneen lapsen täytyy saada antibioottia riippumatta siitä, onko lapsella oireita vai ei. Cotrimoxazole tarjoaa tehokkaan suojan HI-viruksen aiheuttamia toissijaisia tartuntoja ja lapsuusajalle tyypillisiä tulehduksia vastaan. Tietoa ja tukea vanhemmille Lähes kaikki hiv-positiiviset lapset ovat saaneet tartunnan äidiltään syntymänsä yhteydessä. Tehokkain tapa vähentää hivpositiivisten lasten määrää, on parantaa kehitysmaiden terveydenhuoltoa estämään äiti-lapsi tartunnat. UNICEF haluaa edulliset ja lapsille soveltuvat testausmenetelmät ja lääkkeet kaikkien lasten ulottuville. Asennekasvatusta tulee jatkaa. Kun häpeä ja ennakkoluulot vähenevät, uskaltaa yhä useampi vanhempi tulla itse ja tuoda myös lapsensa testattavaksi. g LAPSET JA AIDS Mikä Lapset ja aids? UNICEFin maailmanlaajuinen Lapset ja aids -kampanja antaa kasvot hiv-aidsin unohdetuille uhreille, lapsille. Tähän mennessä miljoonat taudista ja sen seurauksista kärsineet lapset ovat jääneet ilman apua. Tilanteen on muututtava. Lasten tarpeet on nostettava etusijalle. Kampanjan tavoitteena on kerätä miljardi dollaria vuoteen 2010 mennessä. Varat käytetään neljän tavoitteen saavuttamiseen: 1. äiti-lapsi tartuntojen estäminen 2. lääkehoidon tarjoaminen sitä tarvitseville lapsille 3. uusien tartuntojen estäminen ja 4. yksin jääneistä lapsista huolehtiminen. Lue lisää kampanjasta\n7 7 Bagdadin lasten hätä: vedenkuljetukset vaarassa Vuosia kestäneet levottomuudet ovat estäneet vesijärjestelmien kunnostamisen Irakin pääkaupungissa Bagdadissa. Tuhansien lasten terveys on ollut UNICEFin vesikuljetusten varassa. Nyt tämäkin apu on uhattuna varojen puutteen vuoksi. Jo ennen sotaa puhtaan veden saaminen oli tuhansille Irakin pääkaupungin asukkaille miltei mahdotonta. Osaan pääkaupungin slummeista tuli vain muutama vesiputki. Niistäkin suuri osa oli rikki tai vesi oli juomakelvotonta. Janon sammuttamiseksi vettä ammennettiin lätäköistä ja ojista. Neljä vuotta sitten tilanne parani UNICEFin aloittaman vedenkuljetuksen ansiosta. Mutta nyt slummien asukkaita uhkaa uusi vesikriisi. Likaista vettä pitkien matkojen takaa Ennen yritimme ostaa vettä, mutta se oli liian kallista, 44-vuotias kuuden lapsen äiti Faleeha muistelee neljän vuoden takaista tilannetta. 200 litraa vettä maksoi tuhat dinaaria (n. 78 senttiä). Saimme juotua, mutta peseytymiseen vesi ei riittänyt. Lapset joutuivat menemään kouluun likaisina. Faleehan naapuri Sabiha kertoo samoista ongelmista. Hänen lapsensa hakivat vettä ojasta. Matka oli pitkä ja vaarallinen. Pitkän matkan palkkiona oli useimmiten sairastuminen likaisen veden aiheuttamiin tauteihin. Yksi pojistani kärsi akuutista ripulista ja joutui kuukaudeksi sairaalaan. Koko tuon ajan jouduin olemaan hänen vierellään. Tästä kärsi koko perhe, sillä minulla ei ollut aikaa huolehtia heistä, Sabiha sanoo. Kaksoisvirran maa Puhtaan ja turvallisen veden pitäisi olla itsestäänselvyys kaikille irakilaisille, sillä maata halkoo kaksi jokea, Eufrat ja Tigris. Maan vesihuolto rappeutui Irakin taloussaarron aikana. Jo ennen sodan alkua miljoonat ihmiset kärsivät vuotavien putkien ja rikkoutuneiden laitteiden aiheuttamasta veden puutteesta. Mutta ongelmat ovat viime vuosien aikana moninkertaistuneet. Sodan jälkeen Irakin pumppaamot ja vedenpuhdistuslaitokset joutuivat ryöstelyn kohteeksi. Sen jälkeenkin ne ovat olleet sabotaasin kohteina. Vesilaitosten henkilökunta elää hengenvaarassa. Tämän seurauksena vesijohtovesi on usein saastunutta. Likainen vesi vaarantaa lasten terveyden. Sen aiheuttama ripuli on irakilaislasten toiseksi suurin kuolinsyy. Lisäksi se aiheuttaa aliravitsemusta, joka altistaa muille taudeille. Vedenkuljetukset vaarassa pysähtyä Keväällä 2003 UNICEF aloitti päivittäiset vedenkuljetukset Bagdadissa ja Basrassa auttaakseen pahiten kärsiviä perheitä. Viime vuonna UNICEF toimitti päivittäin vettä bagdadilaisen tarpeisiin ja lisäksi viiteen kouluun ja kuuteen sairaalaan. Päivittäin kuljetettu vesimäärä oli 400 miljoonaa litraa. Nyt vedenkuljetuksia uhkaa lopettaminen varojen puutteen takia. Vedenkuljetuksen pitäisi olla lyhytaikainen ratkaisu välittömästi katastrofin jälkeen., sanoo Irakin toimiston edustaja Vinod Alkari. Mutta Irak on keskellä kasvavaa humanitaarista kriisiä. Kuljetusten lopettaminen vaarantaisi lasten terveyden, hän jatkaa. Puhdas vesi merkitsee myös toivoa UNICEF tekee työtä yhdessä muiden YK-järjestöjen ja Irakin hallituksen kanssa saadakseen maan vesihuollon kuntoon. Tukea vesikuljetusten jatkamiseen tarvitaan vielä seuraavien 18 kuukauden ajan. Faleehalle, Sabihalle ja tuhansille muille slummien asukkaille puhdas vesi merkitsee paljon muutakin kuin terveempiä lapsia. Se antaa heille toivoa ja tiedon siitä, että heitä ei ole unohdettu ja heistä välitetään. Jumala on lähettänyt teidät tuomaan puhdasta vettä. En enää halua lähettää lapsiani hakemaan vettä, sanoo lastensa puolesta pelkäävä Sabiha. g\n8 Muista maailman l apsia merkkipäivänäsi! Virve ja Heikki Leikola toivoivat häälahjojen sijaan lahjoituksia maailman lapsille: Meillä on jo kaikki ne tavarat, mitä hyvään elämiseen tarvitaan. Tilanne on se, että jos saisimme yhtään lisää esineitä, talomme vain täyttyisi niin, että kompastelisimme tavaroihin kaiket päivät, saisimme kuhmuja ja olisimme onnettomia. Mutta kerran katsoimme ulos ikkunasta ja huomasimme, että siellä ei kaikilla menekään ihan kymmentätuhatta. Hei! Olemme UNICEFin televarainhankkijoita. Saatamme soittaa sinulle. Kerromme sinulle siitä mitä lahjoituksillasi saadaan aikaan maailman lasten hyväksi. Kauttamme voit liittyä myös UNICEFin kuukausilahjoittajaksi. Emme halua häiritä sinua, joten jos sinulla ei ole aikaa keskustella kanssamme, emme pahastu. Kuulemisiin! Kaikkein tehokkainta kehitysapua maailmassa on opettaa lapsi lukemaan, etenkin jos opetat tytön lukemaan. Silloin häntä ei huijata helposti. Hänellä on mahdollisuudet elättää itsensä ja perheensä - ja aloittaa vaikka oma pieni yritys. Opeta nainen lukemaan opetat samalla koko perheen. Mitä muuten itse tekisit tällä hetkellä, jos et osaisi lukea? Lisätietoja merkkipäivälahjoituksista maailman lapsille: n n Sanna Meriläinen p. (09) tai Emme saa elää vain itsellemme, toteaa Pirkko Heikkilä. Hän on tehnyt testamenttilahjoituksen UNICEFille. Minulla ei ole lapsia ja hyvinvoivat veljeni ja sisareni eivät tarvitse enempää. Maailman lapset tarvitsevat apuani, Pirkko perustelee päätöstään. Pirkko on matkustanut paljon ja tehnyt töitä ulkomailla, myös kehitysmaassa. Hän on nähnyt eriarvoisuutta ja ongelmia, mutta myös ratkaisuista hänellä on hyvä käsitys. Lukutaito on avain, hän sanoo. Koulutus ja etenkin tyttöjen aseman parantaminen ovat hänestä tärkeimpiä työsarkoja maailman paremmaksi saattamisessa. Lisätietoja testamenttilahjoittamisesta: p / Suomen UNICEF Perttulantie 6, Helsinki puh fax web: LAHJOITA: 4Verkossa: 4Soita: (15,11 / puhelu + pvm) 4Lahjoitustili Nordea: OKO: Sampo: Aktia:\nunicef info TALVI 2006\nunicef info TALVI 2006 UNICEF auttaa Pakistanin lapsia... Hiljaiset kriisit UNICEFin huolena HIV-aids 1 9 4 6-0 0 6 DARFURIN LAPSIA EI SAA UNOHTAA 1 9 4 6-0 0 6 Jokaiselle lapselle Terveys, koulutus, tasa-arvo,\nunicef info pelon VALLASSA UNICEFin hätäapu Afrikan sarven alueella Hyviä uutisia Afrikasta! s.6-7 UGANDA: ELÄMÄÄ KEVÄT 2006\nunicef info KEVÄT 2006 UGANDA: ELÄMÄÄ pelon VALLASSA UNICEFin hätäapu Afrikan sarven alueella Hyviä uutisia Afrikasta! s.6-7 1 9 4 6-2 0 0 6 1 9 4 6-2 0 0 6 Jokaiselle lapselle Terveys, koulutus, tasa-arvo,\nunicef info INDONESIA UNICEF 60 vuotta lasten turvana Hyviä uutisia 3 / 2006 toipuu maanjäristyksestä s. 2-3\nunicef info 3 / 2006 UNICEF 60 vuotta lasten turvana INDONESIA toipuu maanjäristyksestä s. 2-3 Hyviä uutisia 1 9 4 6-2 0 0 6 AASIASTA s. 4-5 1 9 4 6-2 0 0 6 Jokaiselle lapselle Terveys, koulutus, tasa-arvo,\nMaailmassa joka 3. minuutti kuolee lapsi tieliikenneonnettomuudessa www.makeroadssafe.org Vuonna 2005 miljoonat ihmiset ja G8-ryhmän johtajat vastasivat kehotukseen saattaa köyhyys maailmasta historian


Tupakasta, valoista, orkesterista… | Somero\nEi ole mukavaa käydä keskustassa ostoksilla, kun joulukadun valot ovat aina pimeinä. Miksi ne kuitenkin joka vuosi asennetaan?\nHiljan tässä lehdessä todettiin, että Varsinais-Suomessa nuoriso tupakoi keskimääräistä yleisemmin Somerolla. M. Torkkomäen kuva on tallentanut perintöä koulutupakoinnista. Kun 1962 tulin Somerolle, koulussa oppilaat tupakoivat ulkona ja moni opettaja sisällä. 1970-luvulla lukion päätyyn tuli virallinen tupakointipaikka, koulun wc:ssä oli epävirallinen. Rappiota vastaan keskikoulussa pidettiin ”pahan torjuntakurssi”, mutta perisynti elää yhä.\nPerjantaina esiintyi orkesteri somerolaisessa marketissa. Lauloivat kovalla äänellä ja yksi henkilö piti myös jonkinlaisen puheen. Tämä mies oli ilman kasvomaskia ja vaaransi siten asiakkaiden terveyttä. Lisäksi ohi kulkiessani hän yskäisi suoraan minua päin. Voisiko tulevaisuudessa ottaa ohikulkevat asiakkaat ja heidän terveytensä huomioon? Nyt eletään korona- ja maskiaikaa.\nToivottavasti en saanut koronatartuntaa\nVai on Somero kokoomuksen? Olen vahvasti eri mieltä. Tuskin kartanoherrat ja suurtilalliset olivat kantoja kääntämässä; kyllä siellä olivat aivan eri ihmiset.


Graffitinpoistoa - Delete\nKuva • Syys 17, 2014 12:17 EEST\n3456 x 5184 pikseliä\nRakennus, kiinteistöTeollisuus, valmistusUrakointi, koneetYmpäristö, energia\nDelete lanseerasi graffitinpoistolaskurin – tilaa graffitinpoisto ja pinnan suojaus helposti\nLehdistötiedotteet • Syys 17, 2014 12:17 EEST\nGraffiti ja töhryt ovat kiinteistöjen kiusallinen riesa erityisesti pääkaupunkiseudulla. Jotta ympäristö säilyisi viihtyisänä, on tärkeää saada töhryt nopeasti pois kiinteistöjen pinnoilta. Siksi päätimme tehdä graffitinpoiston tilaamisesta helppoa. Nyt voit ilmoittaa laskurissamme osoitteen, jossa graffiti on ja saat heti tietää, mitä sen poistaminen maksaa.\nDelete on julkisivujen pesupalveluiden konkari\nUutiset • Kesä 15, 2015 16:42 EEST\nDeleten Kiinteistöpalveluiden kokeneet tekijät pesevät nopealla aikataululla talojen julkisivuja ja kattoja. Säännöllinen pesu pidentää maalausväliä vuosilla. Julkisivujen suojauskäsittely helpottaa puolestaan seinien puhtaanapitoa ja ehkäisee rapautumista.\nTurvallisen ja toimivan kiinteistön asialla\nUutiset • Tammi 02, 2015 08:00 EET\nDeleten palveluvalikoimasta löytyvät laitteet ja osaajat kiinteistöjen kunnossapitoon ja saneeraukseen. Äkillisissä vahinkotilanteissa apu on yhden puhelinsoiton päästä.\nJulkisivupesu säästää selvää rahaa\nUutiset • Loka 24, 2014 09:03 EEST\nTalon ulkonäöstä ihmiset päättelevät kiinteistön arvon, kunnon ja hoidon. Erityisesti myyntitilanteessa on tärkeää, että talo näyttää hyvältä. Puhtaat julkisivut viestittävät kunnossapidosta ja myös saavat pitämään asukkaat ja vuokralaiset tyytyväisinä ja löytämään vapautuneisiin tiloihin nopeasti uudet käyttäjät.\nEnnakointi julkisivun ylläpidossa säästää selvää rahaa\nUutiset • Loka 29, 2015 14:25 EET\nNyt on aika suunnitella ensi kevättä kiinteistön julkisivun suhteen. Pyydä Deleten asiantuntija kartoittamaan julkisivu vielä ennen talvea ja antamaan tarjous mahdollisesta julkisivupesusta keväälle 2016. Kartoituksen teemme ilmaiseksi. Säännöllinen pesu pidentää maalausväliä vuosilla ja säästää selvää rahaa.


Hiljaisuus hoitaa – näin saat arkeesi lisää hiljaisuutta ja sisäistä rauhaa\nHiljaisuuden ja sen hyvää tekevät vaikutukset voi tuoda osaksi tavallista arkea. Ulkoisen hiljaisuuden avulla pääsee myös kohti sisäistä rauhaa. Iina Alanko\n5.5.2018 Teksti: Iina Alanko Kuvat: iStock\nLiikenne kolisee ikkunan takana, korkojen kopse lähestyy käytävää pitkin, televisio möykkää taustalla omiaan, astiat kilisevät, kännykkä piippaa viestin saapumisen merkiksi. Monenlaiset äänet ja taustahäly ympäröivät meitä yhä voimallisemmin ja ovat osa modernia elämänmenoa. Maailman terveysjärjestö WHO:n mukaan suurin ympäristöongelma terveydelle heti ilmansaasteiden jälkeen onkin melu.\nMeluksi jokapäiväiset äänet ja taustahäly muuttuvat, kun ne koetaan epämiellyttäviksi tai häiritseviksi. Kyse on siis tiettyyn rajaan saakka yksilöllisestä kokemuksesta. Toisaalta melulla on monia tieteellisesti todistettuja vaikutuksia jokaisen ihmisen fysiologiaan.\nMelun terveysvaikutusten kansainväliseksi riskirajaksi on asetettu 55 desibeliä. Kun se ylittyy, melu alkaa ärsyttää tahdosta riippumatonta hermostoa ja aiheuttaa muun muassa kohonnutta verenpainetta ja lisääntynyttä stressiä. Nämä puolestaan kasvattavat riskiä sairastua diabetekseen tai sydän- ja verisuonisairauksiin. Melu myös väsyttää, aiheuttaa univaikeuksia ja heikentää muistia, keskittymiskykyä, oppimista ja työtehoa.\nHarva tulee miettineeksi, työskenteleekö tai elääkö itse meluriskirajan ylittävässä ympäristössä. 55 desibeliä vastaa tavallisen toimiston tai vaikkapa koulun luokkahuoneen melutasoa, tavaratalojen taustamelu on jo 63 desibelin luokkaa. Kotioloissa pelkkä jääkaappi saattaa hurista yli 40 desibelin voimalla. Televisiota ja musiikkia kuunnellessa riskiraja ylittyy helposti.\nMelun määrä on yhteydessä nykyolemisen muuhun hyperaktiivisuuteen: aikatauluttamiseen, vireilläoloon sekä jatkuvaan saavutettavuuteen ja sosiaalisuuteen erilaisten sähköisten ja mobiililaitteiden kautta. Vastaanotamme päivän aikana tuhansittain ärsykkeitä niin monista eri lähteistä, että aivomme väsyvät käsitellessään tätä aistillista kaaosta. Aivot ja koko muu elimistömme tarvitsevat rauhaa – sekä ulkoista että sisäistä hiljaisuutta.\nLukuhetki vs. metsäretki\nRauhaa ja hiljaisuutta pitäisi siis saada, mutta kuinka se arjen tohinan keskellä onnistuu, onkin kinkkisempi kysymys.\nKun kysyimme Annan lukijapaneelin jäseniltä, kuinka he järjestävät rauhallisia ja hiljaisia hetkiä elämäänsä, suosituimpina tapoina mainittiin lukeminen ja television katselu. Niissä – myös hiljaa lukiessa – aivot kuitenkin saavat ja käsittelevät uutta informaatiota, joten varsinaista aivojen lepoa ne eivät parhaiten edistä. Television katselussa aivoja rasittavat myös äänet ja vireystilaa ylläpitävä sininen valo.\nSeuraavaksi suosituimpia tapoja hiljentyä arjen keskellä olivat Annan lukijoille saunominen, metsässä käveleminen ja koiran ulkoiluttaminen. Ne ovatkin hyviä keinoja rauhoittua, tehokkaimmillaan kuitenkin silloin kun ne tekee yksin eli hiljaisuudessa. Ilman juttukaveria ajatus harhailee aikansa, mutta vähitellen mielen kaaos asettuu.\nVuorovaikutuskin väsyttää. Siksi etenkin niiden, joiden työ vaatii jatkuvaa sosiaalisuutta, kannattaa hiljentää volyymeja iltaa kohti ja tehdä iltalenkit itsekseen.\nMonessa Annan lukijapaneelin vastauksessa toistui luonnon merkitys hiljentymisessä. Mennään järven tai meren rannalle, samoillaan metsässä, huomioidaan luonnon ihmeitä.\nMetsä onkin suomalaisille tärkeä ja perinteinen paikka hiljentymiseen. Professori Liisa Tyrväisen tutkimusryhmän tekemät syke- ja verenpainemittaritestit osoittivat, että elpyminen viheralueella ilmenee jo 15 minuutin oleskelun jälkeen. Pulssi laskee, lihasjännitys vähenee ja parasympaattisen hermoston toiminta lisääntyy. Parasympaattinen hermosto on tärkeä, sillä se säätelee muun muassa rauhasten, verenkiertoelinten ja ruoansulatuselimistön toimintoja.\nRauhoittuminen hiljaisuudessa perustuu ihmisen kehityshistoriaan: Luonnontilaisessa ympäristössä äkilliset kovat äänet – jollaisia nykymaailma on siis täynnä – merkitsivät vaaraa, johon ihminen reagoi vaistomaisesti. Hiljaisessa metsässä ulkoisia ärsykkeitä ja stressaavia ääniä on vähemmän, jolloin aivoille jää tilaa rauhoittua ja voimavaroja vapautuu muuhun, esimerkiksi luovaan ajatteluun.\nTäysin äänieristetyssä huoneessa tehdyt tieteelliset kokeet ovat osoittaneet, että täydellistä hiljaisuutta ihminen ei kestä. Hiljaisuuteenkin kuuluu erilaisia rauhoittavia ääniä – usein sellaisia, joita ei muulloin kuin hiljentyessään kuule.\nEntä jos hiljaisuus pelottaa?\nHiljaisuuden fyysiset hyödyt ovat kiistattomia. Miksi kaikki eivät sitten järjestä tai hanki hiljaisuutta päiväänsä?\nEi ole helppoa kuunnella ja kuulla itseään, vaikka siltä periaatteessa tuntuu. Pysähtyminen saattaa olla vaikeaa siksikin, että kun ulkoisen hiljaisuuden saa kuriin, ajatukset pään sisällä kieppuvat yhä villeinä. Moni Annankin kyselyyn vastanneista tunnisti oman kiireettömän ja hiljaisen olemisen tarpeensa mutta koki vaikeaksi järjestää sille tilaa arjen kiireiden keskellä. Omaa aikaa Annan lukijat ottavat muun muassa menemällä oikein pitkään suihkuun tai kuntosalin infrapunasaunaan, jossa voi istua pitkään. Työmatkat ovat monelle hengähdyshetkiä, jolloin meditoidaan, mietiskellään ja suljetaan silmät ja korvat muulta maailmalta.\nOsa ihmisistä välttelee hiljaisia hetkiä aktiivisesti, kulkee luurit korvilla ja napsauttaa television päälle heti kotiin tultuaan. Kyse voi olla tottumuksesta mutta myös suojakeinosta omia ahdistavia ajatuksia, kipeitä ihmissuhteita tai surua vastaan. Ulkoinen hiljaisuus tekee tilaa sisäiselle hiljaisuudelle, joka voi pelottaa myös, jos ihminen on erkaantunut omista tarpeistaan ja tunteistaan.\nSisäinen hiljentyminen ei ole suoritus, jota joku arvioisi, vaan jokaiselle omanlaisensa matka itseen. Se hyödyttää eri ihmisiä eri tavoin. Niille, jotka uskaltavat hiljentyä kuuntelemaan itseään, hiljaisuus voi olla valtava psyykkinen voimavara ja elinvoiman lähde.\nToisaalta hiljentymiseltä ei kannata odottaa liikoja: se ei välttämättä tuo suurta ahaa-elämystä tai vastausta elämän suuriin kysymyksiin. Yksinäisyyttä potevat tietävät tämän paremmin kuin hyvin.\nOuti Ampujan Suomalainen hiljaisuus -keruututkimuksen mukaan hiljaisuudella koetaan kuitenkin olevan monia positiivisia psyykkisiä vaikutuksia: ajatukset selkeytyvät, olo rauhoittuu. Hiljaisuus uudistaa, puhdistaa, auttaa luomaan uutta ja saamaan asiat oikeisiin mittasuhteisiin.\nNäin pääset alkuun hiljaisuudessa\nHiljaisuutta voisikin ajatella joko jokaisen hyvinvointiin kuuluvana välttämättömyytenä tai vaihtoehtoisesti helppona ja halpana luksuksena, johon kannattaa panostaa.\nAlkuun pääsee vaikkapa jaksottamalla päivää lyhyiden hiljaisten hetkien avulla, jolloin minimoi ulkoisen melun ja kääntää katseensa sisäänpäin.\nEnnen töihin lähtöä pidä pieni hengitysharjoitus, jonka aikana teet mielessäsi eron vapaa-ajan ja työpäivän välille. Hengitä syvään ja kuuntele itseäsi; voit käyttää apuna aina samaa liikettä tai lausetta, jota toistat mielessäsi. Töistä lähtiessäsi tee samoin.\nTyöpäivän aikana – esimerkiksi kahvitauolla – käännä katseesi ikkunasta ulos ja anna silmiesi levätä taivaanrannassa. Hengitä rauhallisesti muutaman minuutin ajan, anna ajatusten harhailla ja sitten asettua. Jos maisema ei miellytä tai ikkunaa ei ole lähellä, sulje silmäsi ja siirry mielessäsi johonkin luonnossa sijaitsevaan lempipaikkaasi.\nIllalla voit lähteä kävelylle lähimetsään tai -puistoon tai mennä hetkeksi pihalle tai parvekkeelle. Sulje puhelin ja päätä, että seuraava puolituntinen on täysin omaa aikaasi. Keskity kuuntelemaan niitä ääniä, joita et normaalisti kuule: lehtien havinaa, linnun laulua, sateen ropinaa.\nKun olet oikeasti järven tai meren rannalla, nauti veden rauhoittavasta vaikutuksesta. Pysähdy, istu ehkä alas ja tuijota ulapalle muutaman minuutin ajan, kuuntele aaltoja ja keskity olemaan läsnä.\nHyvä hetki hiljentyä on myös ennen nukkumaanmenoa. Sytytä kynttilä, laita sanatonta – esimerkiksi klassista – musiikkia soimaan, anna ajatusten rauhoittua. Voit taas toistaa mielessäsi yhtä lausetta, mantraa tai rukousta, joka auttaa tyhjentämään mielesi.\nSilloin tällöin voi olla hyvä idea ottaa hiljentymiselle pidempi aika: ilmoittaa lähipiirille, ettei ole pariin päivään tavoitettavissa, sulkea puhelin ja siirtää katseensa sisäänpäin. Sen voi tehdä kotona, mökillä tai vaikka telttareissulla.\nTuntumaa hiljentymiseen voi hakea ohjatuilta retriiteiltä, joita järjestetään kymmenittäin ympäri Suomea. Osa niistä perustuu kristilliseen perinteeseen tai muuhun uskontotraditioon, osa uskonnottomaan mietiskelyyn tai meditaatioon.\nRetriiteillä on yleensä jonkinlainen ohjattu runko, joka voi sisällöltään vaihdella paljonkin. Yhteisohjelmaan – meditaatio- tai rukoushetkiin ja läsnäoloharjoituksiin – osallistuminen on kaikissa retriiteissä vapaaehtoista.\nSäännötkin vaihtelevat. Jossakin neuvotaan välttämään jopa katsekontaktia toisiin retriittiläisiin ja jättämään kaikki virikkeet, kirjatkin, kotiin. Toisaalla kännykät sallitaan, kunhan ne eivät häiritse muita.\nRetriittejä järjestetään usein luonnonkauniilla paikoilla Utön majakkasaaresta Lapin erämaa-alueille saakka.\nSuomen arvo yhtenä maailman hiljaisimmista maista on huomattu jo maailmanlaajuisesti, mikä näkyy esimerkiksi miljoonakaupungeissa asuvien japanilais- ja kiinalaisturistien kasvaneessa kiinnostuksessa maatamme kohtaan. Toivottavasti osaamme myös itse vaalia ja käyttää hyväksemme mahdollisuuksiamme nauttia yhä harvinaisemmaksi käyvästä ylellisyydestämme, hiljaisuuden voimasta.\nRetriittejä moneen makuun\n• Nirodha ry järjestää buddhalaiseen perinteeseen pohjautuvia vipassana-retriittejä, mm. kesäkuussa pidettävän vaellusretriitin Muotkatunturilla.\n• Hiljaisuuden ystävien retriitit ovat osa kristillistä perinnettä. Yhdistys järjestää kymmeniä retriittejä ympäri Suomen Utöstä Kajaaniin ja Rokualle.\n• Diakonissalaitoksella on Karjalohjalla oma Hiljaisuuden keskus, jossa järjestetään eriteemaisia kristillisiä retriittejä lähes viikoittain.\n• Loviisassa sijaitsevan hyvinvointikeskus Villa Mandalan monissa retriiteissä harrastetaan joogaa ja tehdään rentoutusharjoituksia.


Tokyo 55 - laatu sekä määrä - Reseptitaivas\nOlet täällä:Etusivu»Ravintola-arvostelut»Lounas Helsinki»Tokyo 55 – laatu sekä määrä\nTokyo 55 – laatu sekä määrä\nToimitus | 15.9.2013 Lounas Helsinki\nHarvoin buffet-tyylin lounaalla laatu ja määrä käyvät käsi-kädessä. Vielä harvemmin se on näin sushin ollessa kyseessä. Tokyo 55 yhdistää nämä kaksi tyylikkäästi.\nRuneberginkatu 55 B\nYdinkeskustasta hiukan sivussa oleva Tokyo 55 on matkan arvoinen. Hiukan huomaamaton ovi ei herätä intohimoja suuresta sushi-elämyksestä mutta se juuri oven takaa paljastuu. Tokyo 55 tilat ovat katutason lisäksi myös kellarikerroksessa. Fiini sisustus ja harmoninen valaistus kummassakin. Viimeisen päälle japanilaisittain puetut tarjoilijat. Paperisermejä ja keraamisia pikkukuppeja.\nLounasbuffetiin kuuluu miso-keittoa sekä pari erilaista salaattia, joiden funktiota voi vain arvailla, ne kun ovat italialaistyyliin aurinkokuivatuilla tomaateilla yms.\nMutta sushi on se pääasia Tokyo 55 lounaalla, ja se on ensiluokkaista. Sitä myös raahataan keittiöstä tiuhaan tahtiin. Henkilökuntaa onkin sen verran reippaasti että ruuhkainen serviisi sujuu kuin tanssi.\nEri sushilaatuja on yli kymmenen. On nigiriä, makia ja kalifornia makejakin muutamaa eri sorttia. Riisi on täydellistä, kalat ja vihannekset tuoreita. Perinteisten kappa-makien ja ebi-nigirien lisäksi kalifornia-rullissa irroitellaan mm. paistetulla riisipinnalla ja tulisella majoneesilla.\nTokyo 55 sushibuffet on jokaisen euron arvoinen. Jos alakerta on täynnä, yläkertaan vielä mahtuu. Onpahan hiukan porrasliikuntaa lautasten täyttökertojen välissä?\nSushibuffet lounaalla 15€\nbuffet japani Runeberginkatu sashimi sushi\n15.2.2017 0 Marqués de Cáceres Rosé\n16.5.2013 0 Beringer Chardonnay\n20.12.2019 0 Avondale Jonty’s Ducks Pekin White


Kansallisen CTIF kilpailutoiminnan kehittämiseksi ja kilpailujoukkueiden harjoitusmahdollisuuksien parantamiseksi, järjestetään jo kolmannen kerran CTIF harjoitusleiri. Tällä kertaan se toimii valmentavana harjoituksena kesällä Puolaan lähteville Åbolands Brandkårsförbundin ja Nummelan VPK nuorten joukkueille mutta toimii myös kaikille kilpailutoiminnasta kiinnostuneille tutustumis- ja kohtaamispaikkana. Kuulet siis ensimmäistä kertaa CTIF-kilpailuista tai olet jo pitkään harkinnut osallistuvasi tai teillä on jo joukkue, tule mukaan harjoittelemaan kisasuoritustanne ja vertaisoppimaan!\nHarjoituksen järjestelyistä vastaa Åbolands Brandkårsförbund ja leiri järjestetään yksipäiväisenä (klo 12-17) Taalintehtaalla Varsinais-Suomessa.\nTapahtuma on maksuton ja se sisältää tutustumisen kilpailutoimintaan, koulutuksen ja harjoitukset. Osallistujilla on mahdollisuus ruokailuun omakustanteisesti. Matkakulut tulee jokaisen osallistujan itse kustantaa. Majoitustarpeen ilmentyessä, ottakaa yhteyttä järjestöpäällikköön.\nIlmoittautua voit joko yksin tai yhdessä, ei tarvitse olla koko joukkuetta vielä koottuna. Ilmoittautuminen tapahtuu Hakan kautta viimeistään 5.6.2015 (vaatii kirjautumisen, https://haka.spek.fi/calendarview.asp?id=2366).\nMuistathan, että elokuun ensimmäisenä viikonloppuna tullaan järjestetään CTIF kansalliset kilpailut (vahvistuu toukokuun aikana) joihin harjoitusleiri toimii myös oivallisena harjoituspaikkana.\nLisätietoa, yhteystiedot ja tarkemmat ohjeet löydät tästä linkistä.


Tavira arkistot - Meriharakka.net\nEurooppa 28.1.2017 <29.1.2017\nTavira, hetken aikaa kotimme\nVajaan kolmen viikon Algarveen ja Andalusiaan suuntautuneen reissumme viimeisinä päivinä Tavirassa alkoi jo vähän olla sellainen olo, että…\nEurooppa 26.1.2017 <23.8.2019\nKatson autiota hiekkarantaa …\nMatkamme Portugalissa alkoi Yellowfish -yhtiön kyydillä Faron lentokentältä Albufeiraan. Kuljettajana toiminut reipas nuori mies kyseli tietysti melkein tunnin…\nEurooppa 25.1.2017 <25.1.2017\nYksi naapureistamme täällä Tavirassa on hetkittäin aamuyöstä vähän turhan äänekäs. Onneksi kuitenkin vain muutamia minuutteja kerrallaan eikä niitä…\nEurooppa 23.1.2017 <18.1.2021\nCamera obscura – kaksi kertaa!\nCadizissa (kuten yleensä) kävimme läpi Tripadvisorin käsitystä kaupungin nähtävyyksistä. Ensimmäinen olisi ollut Playa Victoria, pitkä hiekkaranta, mutta näin…


Tein maapähkinä-suklaajuustokakun pohjan yhteydessä digestiveistä myös toisen juustokakkupohjan, mutten meinannut osata päättää minkälaisen täytteen tekisin. Kaapista löytyi Apteekin Salmiakki Mixeriä ja pöydällä pyöri pari sitruunaa, joten niistä syntyi tämä herkku. Sitruunatäyte on melko kirpsakka, mutta kiille ja salmiakkimousse tasoittaa maun mukavasti.\nn. 60 g digestivekeksejä\n0.8 rkl sokeria\n1 annos salmiakki-kinuskia (ohje alempana)\n50 g maustamatonta Lidlin tuorejuustoa\nVaahdota kylmä kinuski sekä kuohukerma. Yhdistä vaahdot. Lisää liivateseos. Kaada pohjan päälle.\n1.5 rkl Apteekin salmiakki mixeriä\nMittaa aineet kattilaan. Sekoita ,kunnes seos kiehahtaa ja jatka keittämistä miedolla lämmöllä ilman kantta. Pyöräyttele seosta usein, kunnes seos hieman sakenee (n.5 min). Anna jäähtyä.\n2 dl Floran kuohukermaa\n0.6 dl Lime curdia\n0.4 dl Lemon curdia\n100g Lidlin maustamatonta tuorejuustoa\n2 rkl + 1 rkl sitruunaa\nVatkaa kerma vaahdoksi ja lisää curdit, tuorejuusto, sokeri ja 2 rkl sitruunamehua. Lisää 1 rkl sitruunamehuun liuotettu liivatejauhe ohuena nauhana sekaan. Kaada hyytyneen salmiakki-kinuskimoussen päälle.\n1 dl Flora kuohukermaa\n0.25 dl Apteekin salmiakki mixeriä\n1 dl fariinisokeria mittaan kevyesti paineltuna\nKeitä kattilassa muut aineet paitsi liivatelehdet. Kun sokeri sulanut, jäähdytä hetki ja lisää vedessä liuotetut liivatelehdet. Kaada seos vielä hetken jäähdyttyään kakun päälle. Anna hyytyä jääkaapissa pari tuntia.\nLähettänyt Suklaapossu klo 22.22.00\nMarianne 10. syyskuuta 2014 klo 20.39\nTätä on pakko testata. Tarkoitus olis tehdä jo perjantaina...millä voisin korvata Apteekin salmiakki mixerin jos en sitä täältä maalta mistään löydä?\nSuklaapossu 11. syyskuuta 2014 klo 21.27\nHmm, nyt pistit pahan! Ensimmäisenä minulle tuli mieleen turkinpippurit.. Luulisin, että niistä voisi onnistua, en tosin osaa täysin varmaksi sanoa, sillä en ole koskaan koittanut. Mutta jos itse korvaisin Salmiakkimixerin jollain, niin koittaisin sitä. Eli pieneksi rouhittu turkinpippuri kattilaan ja tilkka vettä joukkoon. Sen jälkeen lämmitetään seosta hiljaksiinsa, kunnes turkinpippurit ovat sulaneet ja vielä lopuksi seos jäähdytetään. En tiedä miten turkinpippurit käyttäytyvät sulaessaan tai kuinka vahvan makuista seos on milläkin vesimäärällä, joten valittettavasti en osaa kertoa tarkkoja turkinpippuri + vesi suhdetta. Mutta maistelisin seosta ja koittaisin saada siitä suht voimakkaan makuisen, mutta silti koostumukseltaan vettä muistuttavan nesteen. Jos kokeilet tätä vinkkiä, niin kuulisin erittäin mielelläni miten siinä kävi.Ja kirjoittele taas, jos tulee mieleen lisää kysymyksiä, niin koitan vastata osaamiseni mukaan. Hyviä leivontahetkiä :)\nMarianne 12. syyskuuta 2014 klo 14.24\nTuota turkinpippurirouhetta minäkin ajattelin. Tällä kertaa ei tarvinnut lähteä sitä kokeilemaan, koska apteekista tilattiin minulle mixeriä. :) Nyt on kakun ensimmäinen kerros tehtynä ja pian saa alkaa tekemään sitruunatäytettä. :) Tuo salmiakki mixeri on aivan älyttömän hyvää...\nSuklaapossu 13. syyskuuta 2014 klo 22.27\nHienoa, että sait apteekin kautta mixeriä! Tuo mixeri on aivan mahtavan makuista ja sitä voi käyttää tosi moneen juttuun. Itselläni loppui juuri pullo ja tekisi saman mieli hakea lisää :) Olisi muuten tosi hienoa, jos vielä ehtisit kertomaan, mitä pidit kakusta. Niin hyvät kuin huonotkin puolet :)\nMarianne 14. syyskuuta 2014 klo 12.24\nKakku oli TAIVAALLISTA!!! Nousi heti lemppareiden joukkoon. Aivan mahtava makuyhdistelmä. Naistenillassa kakku sai pelkkiä kehuja. Tätä on pakko saada pian lisää. Onneksi mixeriä on vielä paljon jäljellä vaikka sitä tulikin maisteltua kakkua tehdessä :) Käyhän kurkkaamassa Keijukaistenmaan herkkublogissa millaisen kakun sain aikaan ;)\nSuklaapossu 15. syyskuuta 2014 klo 9.36\nMahtavaa, todella mukava kuulla! :D Sitruuna ja salmiakki kieltämättä ON aivan taivaallinen yhdistelmä! ;) Onneksi mixeriä vielä jäi ja pääset tekemään kakkua vielä uudestaankin ;D Pitääkin tulla blogiisi katsomaan :)


Usko ja elämä - Pääkirjoitukset 30.5.2018 08:25 | Päivämies\nEnsi viikon maanantaina on puolustusvoimien lippujuhlan päivä, jolloin vietetään myös puolustusvoimien satavuotisjuhlia. Puolustusvoimilla on ollut tärkeä tehtävä Suomen itsenäisyyden turvaamisessa sekä rauhan että sotien aikana.\nPuolustusvoimien juhlavuoden teemana on Maanpuolustus kuuluu kaikille. Teema heijastaa yhdessä tekemisen eetosta ja suomalaisten vahvaa maanpuolustustahtoa.\nPuolustusvoimilla on neljä laissa määrättyä tehtävää: Suomen sotilaallinen puolustaminen, muiden viranomaisten tukeminen, osallistuminen kansainvälisen avun antamiseen ja osallistuminen kansainväliseen sotilaalliseen kriisinhallintaan. Tehtävät ovat tärkeitä: ne kaikki tähtäävät yhteiskuntarauhan vahvistamiseen ja ylläpitämiseen sekä kotimaassa että ulkomailla.\nKuluneen sadan vuoden aikana Suomessa on koettu monenlaisia vaiheita. Edeltävät sukupolvet ovat raivanneet maatamme ja tehneet työtä sen hyväksi Jumalan siunauksen varassa. Pieni kansa on rakentanut sen, mitä yhteiskuntamme on tänään, arvoineen ja normeineen.\nRauhan ajan lisäksi on ollut raskaita sotavuosia. Se, että maata on puolustettu tasaveroisesti yhdessä, on yhdistänyt suomalaisia ja vahvistanut kansalaisten luottamusta toisiinsa ja yhteiskuntaan.\nSana hyvinvointi kuvaa monen suomalaisen elämää. Miten me nykysuomalaiset voimme huolehtia, että Suomi on tulevaisuudessakin hyvä maa elää? Vastuu Suomesta ja sen tulevaisuudesta on meillä jokaisella. Emmehän karta vastuun ottamista toisistamme ja yhteisistä asioista?\nTällä hetkellä moni asia Suomessa on hyvin, mutta näköpiirissä on myös huolenaiheita, jotka voivat uhata hyvinvointia ja yhtenäisyyttä. Tuloerojen kasvaminen, eriarvoistuminen ja heikoimmassa asemassa olevien tilanteen vaikeutuminen voivat horjuttaa kansallista eheyttä ja lisätä inhimillistä kärsimystä.\nEräs merkittävä suomalaisen hyvinvointiyhteiskunnan perustus on ollut perheiden hyvinvoinnin turvaaminen. Maamme tulevaisuuden kannalta on oleellista, että lapsia, perheitä ja avioliittoa arvostetaan ja perheitä tuetaan edelleen.\nVuonna 1868 kirjoitetussa virressä 579 rukoillaan päättäjille viisautta johtaa maatamme. Pyyntö sopii myös tähän päivään:\n”Oi Herra, korkein valtiaamme, / kansaamme kaitse, armahda. / Hengelläs siunaa päämies maamme / ja esivaltaa johdata. / Suo vallankäyttöön viisautta / ja vastuun mieltä, rakkautta.”


Vaalivoittajat vaietkoot edistyksen nimissä – verkkouutiset.fi\nEero Iloniemi: Vaalivoittajat vaietkoot edistyksen nimissä\nEero Iloniemi | 05.05.2020 | 09:30 - päivitetty 05.05.2020 | 10:59\nOsallistuin ensimmäistä kertaa seksuaalivähemmistöjen oikeuksista käytäviin keskusteluihin vuoden 1995 eduskuntavaalien alla. Tietääkseni olin koko valtakunnan ainoa ehdokas, joka tuolloin kannatti samaa sukupuolta olevien adoptio-oikeutta. Siitä taisi olla maininta SETA:n Sateenkaari-lehdessä. Perusteluni oli omasta mielestäni johdonmukainen, perustuslaki takasi samat oikeudet kaikille kansalaisille, ilman mitään ’ei koske homoja’ -lauseketta. Myöhemmin sitten selvisi, että perusteluni ei ollutkaan kovin hyvä. Suomessa kellään ei ole oikeutta adoptoida. Adoptiolupa on täysin viranomaisten mielivallan varassa.\nMeidät on kasvatettu ajattelemaan progressiivisesti. Oletamme että ajan myötä asiat kehittyvät. Näin myös seksuaalivähemmistöjen integroitumisen kohdalla. Vuoden 1995 vaalien alla aihe oli, jos ei nyt tabu, niin arka. Nyt Stockmann myy makkaraa Gay Pride -teeman innoittamana.\nSilti tuoreen selvityksen mukaan yhdysvaltalaisnuoret ovat edeltäjiään haluttomampia sosiaalisiin kanssakäymisiin seksuaalivähemmistöjen kanssa. USA Today -lehdessä julkaistun jutun mukaan tämä takapakki johtunee siitä, että Donald Trumpin presidenttikauden aikana hallinnon ymmärtäväisyys seksuaalivähemmistöjä kohtaan on kaventunut.\nToinen mielestäni yhtä ilmeinen, mutta poliittisesti epäkorrekti johtopäätös asenteiden muutoksesta on se, että monet heteronuoret pelkäävät. Eivät fyysisesti pahoinpidellyksi tulemista, mikä oli pitkään seksuaalivähemmistöjen täysin realistinen pelko Suomessakin, mutta henkisesti kylläkin. Ainakin tiedostavissa piireissä kuten yliopistoissa, kaikki muu kuin kritiikitön myötätunto seksuaalivähemmistöjä kohtaan johtaa helposti sosiaaliseen konkurssiin. Tällöin on helpompi vaieta ja vältellä. Vähemmistön oikeuksista on tulossa hiljaisen enemmistön suukapula.\nEnnen ei uskallettu selittää kollegoille, että osallistui Pride-kulkueeseen. Nyt ei oikein ole selitystä sille, miksei käytä työpaikan kaikille kysymättä hankkimaa sateenkaarilippu-pinssiä.\nKanadalaisprofessori Jordan Peterson on paljon kohua herättänyt yhteiskunnallinen kommentaattori, mutta alun perin hän tuli kuuluisaksi siitä, että vastusti lakia, joka pakottaisi ihmiset käyttämään tiettyjä pronomineja seksuaalivähemmistöistä puhuttaessa. Pelko valtion säätelemistä sopivista sanoista ei monien mielestä ollut tarpeeksi iso uhka, kun vaakakupissa oli se, että jokunen seksuaalivähemmistöön kuuluva saattaisi loukkaantua väärästä persoonapronominista.\nUusi selvitys New York Times -lehden sananvalinnoista puhuu sen puolesta, että 2010-luvulla on käyty tehokasta ja laajamittaista orwellilaista kampanjaa, jotta ihmiset saataisiin ajattelemaan ’oikein’.\nTalousasioista bloggaava Marginal Revolution -sivusto on julkaissut analyysin Yhdysvaltojen tiedostavan eliitin äänenkannattajan sananvalinnoista. Termit rasisti, valkoisuus, valkoisten etuoikeudet, sosiaalinen oikeudenmukaisuus, naisviha, LBGT, intersektionaalisuus, vihapuhe, transgender, valkoinen ylivalta ja niin edelleen ovat kaikki kokeneet räjähdysmäisen kasvun lehden sivuilla.\n2010-luvulla kaikkien näiden termien käyttö on moninkertaistunut, muutamien kuten ’male privilege’ (miesten etuoikeudet) on monikymmenkertaistunut. Tietyt termit ovat myös lähes kadonneet tiedostavan eliitin suusta. Tällaisia ovat nykypuheessa toksista patriarkaalisuutta edustavat sanat kuten kirkko ja velvollisuus. Maailmankuva muodostuu kielenkäytössä. Veikkaan, että tulos olisi samansuuntainen Helsingin Sanomien sivuilla.\nJa kuitenkin jos viime eduskuntavaaleilla oli yksi selkeä voittaja, se oli koti, kirkko ja isänmaa -aate. Tuota aatesuuntaa edustaa lähes koko perussuomalaisten eduskuntaryhmä, varmaankin puolet keskustan eduskuntaryhmästä, ehkei puolet, mutta ainakin kolmannes kokoomuksen eduskuntaryhmästä, koko kristillisdemokraattien ryhmä, varmaan neljännes SDP:n ryhmästä ja muutama vasemmistoliittolainen ja RKP:läinenkin.\nAinoastaan vihreät on puhdas ’oikein ajattelevien’ edistyspuolue. Progressiivisten onneksi valtamediassa konservatiivista aatesuuntaa edustaa enää pari kalapuikkoviiksistä ’setämiestä’.\nKun julkinen keskustelu käydään aiheista ja kielellä, jonka iso osa kansasta kokee itselleen vieraaksi, keskusteluun osallistujien lukumäärä vähenee. Toisaalta, se lienee tarkoituskin, sillä silloin vain ’hyvät ja oikeat’ progressiiviset ajatukset saavat palstatilaa.\nAjatelkaapa vaikka Ylen aamuohjelmien keskustelukerhoja. Niissä lienee yhteensä noin 20 kommentaattoria. Voisiko heistä yhdenkään kuvitella äänestävän perussuomalaisia. Suomen suosituimman aatesuunnan, arvokonservatismin edustajia ei tarvita silloin kun Ylen aamuissa analysoidaan politiikkaa, taloutta, kulttuuria, urheilua, tai digimaailmaa.\nProgressiivinen ajattelu on pohjimmiltaan antidemokraattista. Sen perusoletus on, ettei kansa tiedä omaa parastaan ja siksi sitä tule valistaa. Kun edistyksellisillä on sana kirjaimellisesti hallussaan, voidaan ’oikealla’ kielenkäytöllä kumota ’väärä’ vaalitulos.


Kai Lehtinen eristäytyi omiin oloihinsa Lappiin – näyttelijäkaverit soittelevat humalapäissään - TV & elokuvat - Ilta-Sanomat\nKai Lehtinen eristäytyi omiin oloihinsa Lappiin – näyttelijäkaverit soittelevat humalapäissään\nKai Lehtinen nauttii Lapin kesälumosta.\nJulkaistu: 19.7. 10:00\nTänä kesänä Kai Lehtinen kalastaa, remontoi ja elää luonnon ehdoilla.\nSauna lämpenee Lapin sydänmailla, näyttelijä Kai Lehtisen (s. 1958) sielunmaisemassa. Luonnonystävä Lehtinen elelee pohjoisen mökkinsä rauhassa ja turvassa, eikä juuri perusta maailmanmenosta.\n– Kyllä minä uutisia seuraan joka päivä, mieluiten Lapin Radiosta, jossa puhutaan suoraan ja rehellisesti, eikä kainostella, Lehtinen tuumaa koronakevään jälkimainingeissa.\nKuten useimmilla kollegoilla, myös Lehtisellä työt loppuivat.\n– Nyt on aikaa. Monena kesänä on paljon töitä, mutta tänä kesänä nikkaroidaan, kalastellaan ja autellaan kaveria remontissa. Täällä Lapissa vesi virtaa vapaana, eikä ihmisiä ole missään. Täällä on helppo olla turvassa.\n– Ja onneksi olen näyttelijä. Nyt näyttelen rakennusmiestä!\nKai Lehtisen näyttelemä lakoninen Raid ampaisi aikoinaan heti suomalaisten suosioon. Raidin suuri rakkaus on nakkikioskinmyyjä Tarja (Mari Rantasila).\nKai Lehtinen muistetaan rikossarja Raidin pääpahisroolista, lukuisista muista tv-sarjoista ja elokuvista sekä etenkin pohjoisemmassa Suomessa Mosku – lajinsa viimeinen -elokuvan porokeisarin roolista.\n– Aina kun kylille menen, puhutellaan, että mitäs Mosku. Ei se minua haittaa. Silloin tällöin saattaa joku turisti eksyä joukkoon etelästä, ja silloin kutsutaan Raidiksi.\nRaidista tehtiin 2000-luvun alussa 12 jaksoa ja yksi elokuva. Samoihin aikoihin Lehtinen kiinnostui Moskun tarinasta ja oli jo tekemässä omaa käsikirjoitusta Lapin legendahahmosta Aleksi Hihnavaarasta. Koska käsikirjoitus olikin jo Tapio Suomisen elokuvaan tehty, huomattiin Lehtinen osuvaksi päärooliin.\nLehtinen on näytellyt myös esimerkiksi elokuvissa Pikkusisar (1999), Poliisin poika (1998), Päätalo (2008) ja Päin seinää (2014) sekä sarjoissa Taivaan tulet (2007–2013), Seitsemäntoista (2017), Jättekiva (2018) ja viimeisimpänä Suden hetki (2019).\nMonet hänen tähdittämistään elokuvista ja sarjoista löytyvät suoratoistopalveluista. Yle Areenassa ovat esimerkiksi Raid-sarja ja -elokuva sekä sarjat Seitsemäntoista ja Suden hetki. Elisa Viihde Aitiossa on Taivaan tulet -sarja.\nRaidista tehtiin 2000-luvun alussa 12 jaksoa ja yksi elokuva.\nUralle eväät antoi Jouko Turkka. Lohjan lukion jälkeen Lehtinen pääsi 1980-luvulla Turkan oppilaaksi Teatterikorkeakouluun ja näytteli kuuluisassa Turkan Seitsemän veljestä -sarjassa Juhania. Sen jälkeen ovet aukesivat muun muassa Helsingin kaupunginteatteriin.\nLehtinen on myös ohjannut. Vuonna 2002 valmistui Lapin lumosta kertova esikoiselokuva Umur, ja onpa Lehtinen itsekin ohjannut Seitsemän veljeksen teatterinäytelmän vuosina 2011–2012.\n– Nyt kalenteri on tyhjä. Sitä ei tosin edes ole – säilytän kaiken mieluummin päässäni.\n– Tällä alalla asiat tapahtuvat hitaasti. Valopilkkuja varmasti vielä tulee, mutta en tiedä syksystäkään vielä sen enempää.\nKai Lehtinen näytteli porokeisaria elokuvassa Mosku – lajinsa viimeinen.\nFreelancerille vuodenajalla ei ole merkitystä, mutta Kai Lehtinen kertoo nauttivansa kesästä. Pian 62 vuotta täyttävä Lehtinen on heinäkuun lopun syntymäpäiväsankareita.\n– Luulin tosin täyttäväni jo 63, hän nauraa.\n– Se nainen, joka meillä asuu, yrittää aina kaikenlaisia kepposia. Hän luulottelee, että olen jo melkein 70 ja hän itse 50, vaikka meillä on vain neljä vuotta ikäeroa, Lehtinen veistelee ja viittaa vaimoonsa Pirjo Viheriäkoski-Lehtiseen.\n– Mutta se on kyllä totta, että ensirakastajan pestit ovat jääneet taa, ja nyt on hypätty suoraan isoisien ja presidenttien rooleihin!\nRaidin Kai Lehtinen ja Mari Rantasila.\nEtelän koti on sijainnut jo pitkään Karjalohjalla. Kuuden lapsen isä on huhkinut ekohenkisellä maatilalla ja hoitanut muun muassa hevosia.\n– Nyt meillä ei ole enää eläimiä. Kun hevonen kuoli viime talvena, emme hankkineet uutta. Se sitoo niin paljon.\nLapsetkin ovat jo aikuisia.\n– Vaikka kesäteatterit ovat työllistäneet, liittyvät kesien parhaat muistot lapsiin. Kun he olivat pieniä ja isompiakin, teimme upeita retkiä Lappiin ja Norjaan porukalla. Jäämeri ja Suomen Metsä-Lappi ovat parasta seutua, etenkin yhdessä.\n– Ja niinhän nuo kakarat tänne Lappiin hulluuttaan yhä änkeävät, ensi viikonloppunakin on väkeä taas tulossa!\nPäin seinää -elokuvassa Lehtinen näytteli ongelmissa olevan nuoren Takun isoisää Sakkea.\nKollegojen kanssa Lehtinen ei juuri ole ollut poikkeuskeväänä yhteyksissä.\n– Tai ehkä pari humalasoittoa on tullut. Heiltä siis! Kaikki tietävät, että viihdyn hyvin oloissani. Omin nokkineni kuljeskelen, torkun puiden alla ja säikähtelen koppeloita ja ukkometsoja.\n– Haluaisin kohdata karhun! Niitä liikkuu kyllä seudulla, mutta emme ole vielä onnistuneet tapaamaan.\n– Kesän parhaat maut liittyvät kalaan. Juuri tässä savustan taimenta ja ahventa. Uusia perunoitakin sain. Perusgrillaaja en ole.\nKai Lehtisellä on pieni kesämuisto myös Raidin kuvausajoilta.\n– Mutta se on sen verran raakaa tietoa, että pidän itselläni. Vihjaan, että kyseessä oli monimutkaisia kuvioita, sillä menimme tuona kesänä naimisiin. Siis sen naisen kanssa, joka meillä asuu. Ja pikkuisen oli hermo kireällä!\nRaid, Yle Areena


Rakkausdieeteissä etsitään vipinää Marjon, 35, ja Mikan, 36, suhteeseen: ”En tykkää, että vyötärömakkaraan kosketaan” - Viihde - Ilta-Sanomat\nRakkausdieeteissä etsitään vipinää Marjon, 35, ja Mikan, 36, suhteeseen: ”En tykkää, että vyötärömakkaraan kosketaan”\nJulkaistu: 13.1.2016 19:01\nAkin ja Ritan rakkausdieettien ensimmäisessä jaksossa lempääläläiset Marjo ja Mika laittavat elämäntapansa uusiksi.\nTemptation Island -pari Akinhttp://www.iltasanomat.fi/haku/?search-term=Akin ja Ritanhttp://www.iltasanomat.fi/haku/?search-term=Ritan luotsaama Rakkaudieetit-ohjelma alkaa tänään keskiviikkona. Aki ja Rita auttavat ohjelmassa pariskuntia pudottamaan salakavalasti kertyneet kilot, ja samalla tuodaan uutta vipinää parisuhteeseenkin.Sarjan avausjaksossa tavataan lempääläläiset Marjohttp://www.iltasanomat.fi/haku/?search-term=Marjo, 35, ja Mikahttp://www.iltasanomat.fi/haku/?search-term=Mika, 38, joilla on takanaan 14 vuotta yhteistä taivalta.Marjon itsetunto on kärsinyt lihomisen myötä ja hän haaveilee hoikemmasta olemuksesta. Painoa Marjolle on kertynyt kahdessa vuodessa 25 kiloa.– Intohimo on laantunut, koska ei koe olevansa yhtä hehkeenä kuin ennen. Ei ehkä ole niin himokas ja halukas kuin haluaisi olla, elokuvamaisesta romantiikasta haaveileva Marjo sanoo suoraan.– Kyllä se seksuaalisuus voisi enemmän nostaa päätään, Rita pohtii painonpudotuksen hyötyjä.\nLempääläläiset Marjo ja Mika yrittävät karistaa kilot seitsemän viikon rakkausdieetillä.\nAlkupunnituksessa vaaka näyttää Marjon painoksi 88,3 kiloa. Classic bodybuildingia harrastanut Mika puolestaan on lihonut 88,6-kiloiseksi.\nAkin ja Ritan avustuksella Marjo ja Mika lähtevät pudottamaan painoa.\nPari harmittelee, että kahden lapsen vanhemmilla on nykyään paljon vähemmän aikaa toisilleen kuin ennen. Marjon lihominen on vähentänyt intiimiä kanssakäymistä suhteessa.– En tykkää, että mua kosketaan tähän vyötärömakkaraan, Marjo kertoo ja sanoo toivovansa Mikalta enemmän huomionosoituksia.– Marjo ei tunne välttämättä itseään niin haluttavaksi. Tämä (painonpudotus) on hänelle tärkeä juttu, Mika kertoo.\nRita arvioi Marjon olevan melko hyvässä fyysisessä kunnossa, mutta keskivartalosta puuttuu voimaa.\nMotivaatiota parin rakkausdieetille tuo pudotetun kilomäärän mukaan määräytyvä palkinto. 5-13 kg laihdutus tuo viikonloppumatkan Roomaan. Jos vaaka näyttää seitsemän viikon jälkeen jälkeen 13,1-18 kg vähemmän, lähtevät he viikon sporttilomalle Fuerte Venturaan. Yli 18,1 kg:n laihtuminen takaa heille viikon loman Thaimaan Phuketissa.Akin ja Ritan rakkausdieetit Liv-kanavalla keskiviikkoisin klo 21.


Koronasta huolimatta palveluihimme on turvallista tulla - Verve terapia\n27 elokuun 2021\nKoronasta huolimatta palveluihimme on turvallista tulla\nTartuntatautilain velvoittamana Verve Terapia turvaa lakisääteiset palvelut; joita Verve Terapian palvelut ovat. Kaikki asiakasryhmämme ovat sellaisia, joille tarjoamamme palvelut ovat tarpeellisia, jopa välttämättömiä.\nAsiakkaidemme ja henkilöstömme terveys ja turvallisuus ovat etusijalla, joten huolehdimme kaikissa asiakaskohtaamisissa tarvittavista turvallisuustoimenpiteistä. Varmistamme mm. etteivät asiakkaat ja työntekijät ole yli 15 minuuttia kontaktissa ilman maskia, jos 2 metrin turvaväliä ei ole mahdollista noudattaa.\nKaksi rokoteannosta suojaa erinomaisesti koronavirustautia ja erityisesti sen vakavia muotoja vastaan. Rokotukset kannattaa todellakin ottaa!\nNäin huolehdimme Verve Terapiassa turvallisuustoimenpiteistä\n• Noudatamme Verve Terapian koronantartunnantorjuntaohjetta sekä alueellisia ja paikallisia viranomaismääräyksiä ja suosituksia. Esimerkiksi ryhmätoiminnoissa pyrimme pitämään ryhmäkoot pieninä.\n• Käytämme kaikissa asiakaskohtaamisissa kasvomaskeja ja/tai visiirejä. Työpisteillämme on pisarasuojat.\n• Huolehdimme turvaväleistä, hyvästä käsi- ja yskimishygieniasta.\n• Emme tule töihin sairaana emmekä silloin, jos epäilemme altistuneemme koronavirustartunnalle.\n• Toimimme vastuullisesti myös vapaa-ajalla.\nHuomioithan seuraavat asiat, kun tulet toimipaikkaamme\n• Tule paikalle terveenä.\n• Kun tulet paikalle, pese kädet ensisijaisesti vedellä ja saippualla ainakin 20 sekunnin ajan. Tarvittaessa puhdista kätesi desinfiointiaineella.\n• Huolehdithan käsihygieniasta myös pitkin päivää, esim. ruokailun ja wc-käyntien yhteydessä.\n• Käytä kasvomaskia ja pidä riittävä turvaväli (2 m).\n• Jos pitkäkestoisempi hoitosi on jo käynnissä ja olet ollut lähikontaktissa koronaa sairastavan kanssa viimeisen 14 vrk:n aikana, ota yhteyttä sinua hoitavaan henkilöön.\n• Jos pitkäkestoisempi hoitosi on jo käynnissä ja olet ollut ulkomailla viimeisen 14 vrk:n aikana, ota yhteyttä sinua hoitavaan henkilöön.\n• Muista myös oikea yskimishygienia.\nJokainen tekee päätöksen palveluihin lähtemisestä oman henkilökohtaisen tilanteensa perusteella. Ole meihin yhteydessä, jos palveluun lähtö askarruttaa, ja löydetään yhdessä sinulle paras ratkaisu.\nToimipaikkakohtaiset yhteystiedot löydät täältä >\nAvaamme uuden psykoterapian toimipisteen Helsinkiin 26 marraskuun 2021\nJouluksi hyvää vointia läheisellesi 25 marraskuun 2021\nLiikunta on lääkettä 5 lokakuun 2021\nTuki- ja liikuntaelinvaivojen (TULE) hoito ja myytit 8 syyskuun 2021\nKoronasta huolimatta palveluihimme on turvallista tulla 27 elokuun 2021\nTekijänoikeudet: ©2021 Verve terapia. Kaikki oikeudet pidätetään. Powered by WWW Design\nJouluksi lahja hyvään vointiin!\nLaajasta tarjonnastamme löydät sopivan lahjakortin moneen makuun. Voit myös valita avoimen lahjakortin, jolloin lahjan saaja voi valita itselleen mieluisimman palvelun. Tarjonnastamme löytyy hierontaa, fysioterapiaa, kauneudenhoito-, liikunta- ja kuntosalipalveluita.\nMyymme lahjakortteja Porin, Eurajoen, Lappeenrannan, Järvenpään ja Tampereen toimipisteille. Voit ostaa lahjakortin suoraan toimipisteeltämme tai verkkokaupasta.\nSiirry tästä verkkokauppaan.


LG:ltä tulee banaanipuhelin – tältä näyttää Flex! - Teknavi\nLG:ltä tulee banaanipuhelin – tältä näyttää Flex!\nKorealainen LG esittelee tänään uusimman älypuhelinmallinsa, LG Flex 2:n. Kyseessä on muotoilullisesti tavallisuudesta poikkeava puhelin, sillä laite kaareutuu muistuttaen sivuprofiililtaan etäisesti Nokian takavuosien “banaanipuhelinta” sillä erotuksella, että LG:ssä näyttökin on kaareutuva.\nKaarevat näytöt ovat nyt kuuminta hottia myös tv-maailmassa. LG haluaakin uudella mallilla korostaa asemaansa kaareutuvien näyttöjen valmistajana.\nFlex 2:n näyttö on 5,5-tuumainen (full hd). Ensimmäisen Flex-mallin tavoin laitteen takakuori on itseään korjaava. Pienet naarmut häviävät kuoren pinnasta nyt aikaisempaa nopeammin, noin kymmenessä sekunnissa. Takakuoressa on erikoislaatuinen materiaali, joka mahdollistaa naarmujen “katoamisen”.\nFlex 2 tuo käyttäjän ulottuville uusia kosketuseleitä. Yksi niistä tuo ilmoitukset näytölle, kun lukittua näyttöä pyyhkäistään ylhäältä alas.\nPuhelimessa on 13 megapikselin kamera lasertarkennuksella varustettuna. Valmistajan mukaan kuvien napsiminen on erittäin nopeaa.\nTallennustilaa on 16 tai 32 gigatavua. 3000 milliampeerin akun voi ladata pikalatauksella 50 prosentin varaukseen 40 minuutissa.\nLG:n uutuuspuhelin tulee kansainvälisille markkinoille tammikuun jälkeen. Värivaihtoehdot ovat hopea ja punainen.


Trendit - Riia Koivisto\nYleinen | 24.6.2022\nKatso ja opi!\nHalusin antaa teille, blogini lukijat, vielä videon ja kirjalliset ohjeet kukkaseppeleen sidontaa helpottamaan, juhannus lahjaksi.\nAlla kirjalliset ohjeet, videosta näet tarkemmin miten seppele sidotaan. Katso ja opi – ja tee ihana juhannusseppele kesän juhlaa sulostuttamaan!\nOlemme yhdessä Noora Palosen kanssa tehneet tämän materiaalin. Video on tehty alunperin siksi, että olen myynyt erilaisia kukkajuttuja paketteja yrityksille, polttareihin yms. joihin nämä ohjeet ovat kuuluneet. Nyt päätin, että haluan antaa kukkaseppeleen sidonta ohjeet teille lahjaksi, kiitokseksi siitä kun olette ja luette!\nUsein katsomalla kuvaa oppii helpommin, joten klikkaa videota ja käy tsekkamassa helpot ohjeet seppeleen tekoon!\nTägää @riiakoivisto jos teet seppeleen ja jaat kuvan instassa. Olisi ihana nähdä luomuksinne!\nKevyitä, kauniita, kotimaisia Coruu -koruja + alekoodi\nYleinen | 1.2.2022\nKaupallinen yhteistyö: Coruu\nKotimaisia Curuu -koruja, niin kauniita ja kevyitä!\nCoruu on kotimainen koruvalmistaja, jonka valikoimista löytyy ihan mielettömiä design koruja! Puusta ja silikonista valmistetut korut on tehty Suomessa ja niiden graafinen muotokieli sai minut heti pauloihinsa.\nKun sain yhteistyö ehdotuksen tämän Suomalaisen koru valmistajan kanssa, menin oitis verkkokauppaan katsomaan millaisista koruista on oikein kyse. Ihastuin! Ja myönnän, että löysin niin monet ihanat korvikset, etten lopulta osannut päättää mitkä todella haluaisin. Kotimaisia Coruu -koruja voisi nimittäin ostaa helposti useammat kerralla!\nNäihin Ougi -korviksiin silmäni tarttui ensimmäisenä. Uugi tarkoittaa japaniksi viuhkaa, ja sehän näistä tulee mieleen!\nEn vielä kuvan perusteella voinut käsittää, miten kevyistä koruista todella olikaan kyse! Nämä litteät, suurikokoiset korvakorut eivät paina yhtään, eivätkä häiritse silmälasien käyttäjää kevyen tunteensa vuoksi. Tilasin mustat ja valkoiset, ja siniset jäivät vielä odottamaan.. Ehkä tilaan ne kesäksi.\nReina -korvakorut ovat kivan kompaktin kokoiset ja näitä tulen varmasti käyttämään paljon. Reina tarkoittaa espanjaksi kuningatarta, ja sehän sopii minulle!\nMateriaali on mahtava myös herkkähipiäisille, sillä se ei allergisoi ja korut on super helppo pitää puhtaana vedellä ja saippualla.\nDouble Elea -korvakorujen mielettömät värit saivat minut melkein sekoamaan! Näissä korvakoruissa on nimittäin mahdollista valita itse haluamansa värit. Päädyin punaisen ja vaaleanpunaisen yhdistelmään, koska en käytä punaista juurikaan vaatteissa. Tykkään yhdistellä korujen ja asusteiden värejä niin, että ne eivät välttämättä mätsää toisiinsa.\nOlen super tyytyväinen tähän väripariin, se on ihana oranssin punaisen huulipunan kanssa.\nKivihelmi -rannekorut ovat ihanan raskaan tuntuiset ja helppo yhdistää mihin vaan asuun. Tilasin mustat ja tummanvihreät korut, koska ajattelin niiden sopivan mihin tahansa vaatteeseen. Nämä Kivihelmi -rannekorut tulevat Kaukoidästä, kaikki muut Coruun -korut ovat suomalaista käsityötä.\nLuonnonkiven sanotaan värähtelevän hyvää energiaa kantajalleen. Vihreän akaattikiven uskotaan tuovan onnea, mustan onyx-kiven uskotaan antavan voimaa, sitkeyttä ja kestävyyttä vaikeissa tilanteissa.\nKoodilla RIIA20 saat 20% alennuksen normaalihintaisista tuotteista Coruu -verkkokaupasta. Koodi on voimassa 31.12.2022 asti.\nKäy katsomassa Istagramista uusin Reels.\nRiia Koivisto on monitoiminainen, joka työskentelee päivät meikkien, hiusten ja kukkien parissa. Yli 25 vuotta alalla toiminut Riia on pitkän linjan luotettava kauneuden ammattilainen. Vuosien varrelta hänet tunnetaan erityisesti meikkaaja-kampaajana, mutta enemmän ja enemmän hän työskentelee nykyään myös kukkien parissa. Riian intohimona on tyyli, ruoka, kauneus ja kukat. Instassa ja blogissa pääset tutustumaan Riian suosikki kosmetiikkatuotteisiin, oppimaan kukkien hoidon saloja, tekemään helppoa ruokaa koko perheelle ruokaa ja fiilistelemään niitä näitä.\nArkistot\t Arkistot Valitse kuukausi kesäkuu 2022 toukokuu 2022 huhtikuu 2022 maaliskuu 2022 helmikuu 2022 tammikuu 2022 joulukuu 2021 marraskuu 2021 lokakuu 2021 syyskuu 2021 elokuu 2021 heinäkuu 2021 kesäkuu 2021 toukokuu 2021 huhtikuu 2021 maaliskuu 2021 helmikuu 2021 tammikuu 2021 joulukuu 2020 marraskuu 2020 lokakuu 2020 syyskuu 2020 elokuu 2020 heinäkuu 2020 kesäkuu 2020 toukokuu 2020\nartdeco (9) edullinen kosmetiikka (9) elämä (24) essence (9) fabriiak (8) hehkuva iho (9) herkkä iho (9) hiukset (18) huulipuna (8) iho (47) ihonhoito (20) juhlat (15) kampaaja (12) kaunis iho (13) kesä (10) kirpputori (11) kodin sisustus (8) korona (13) kosmetiikka (10) kukat (12) kukkajuttuja (8) loma (9) Lumene (9) luomiväri (8) markettikosmetiikka (9) meikkaaja (16) meikki (20) meikkivoide (10) Mun duuni (23) mun suosikit (16) mun tyyli (11) mun työ (11) Nivea (9) Oriflame (9) perhe (11) poskipuna (8) riia koivisto (31) ripsiväri (8) Silmämeikki (16) sisustus (10) synttärit (8) syntymäpäivä (9) tyyli (8) työ (8) voidemainen luomiväri (8)\nPerhe & suhteet (18)\nTerveys & hyvinvointi (7)\nKatso ja opi – DIY kukkaseppele video juhannus lahjaksi! 24.6.2022\nDIY kukkaseppele juhannukseksi 20.6.2022\nMeikinkiinnityssuihke – tarvitsenko sellaisen? 19.6.2022\nMonte 6v synttärijuhlat 16.6.2022\nJuhlat – osa 3. 10.6.2022


Ozzy Osbournen Sharon-vaimo tulevasta elämäkertaleffasta: "Se on aikuisten elokuva aikuisille" - Soundi.fi\nSoundi » Uutiset » Ozzy Osbournen Sharon-vaimo tulevasta elämäkertaleffasta: ”Se on aikuisten elokuva aikuisille”\nAsiaa Vesa Siltanen 13.8.2020\nOzzy ja Sharon Osbourne Grammy-gaalassa tammikuussa 2020.\nPriscilla Grant/Everett Collection/All Over Press\nSharon Osbournen mukaan elokuvasta tulee todella erilainen esimerkiksi Rocketmaniin tai Bohemian Rhapsodyyn verrattuna.\nSen lisäksi, että syyskuussa näkee päivänvalon uusi Ozzy Osbourne –dokumentti Biography: The Nine Lives of Ozzy Osbourne, pimeyden prinssistä ollaan työstämässä myös näyteltyä elämäkertaelokuvaa. Hyvin varhaisessa työvaiheessa olevan elokuva tuottaa Ozzyn Jack-pojan tuotantoyhtiö ja leffaprojektille on nyt löydetty käsikirjoittaja.\n”Annoimme hänelle ohjeet käsitellä vuodet 1979-1996. En voi sanoa projektista paljoakaan, mutta elokuva on aktiivisesti kehityksessä”, Jack Osbourne kommentoi tuoreessa Rolling Stonen haastattelussa.\n”Olen ymmärtänyt, että elokuva kertoo Sharonin ja minun suhteesta – miten tapasimme, rakastuimme ja menimme naimisiin. Hän on toinen puoliskoni. Hän on kasvanut kanssani ja minä olen kasvanut hänen kanssaan. Juhlistimme juuri 38 avioliittovuottamme”, Ozzy toteaa.\nOzzy ja Sharon tapasivat, kun Sharonin isä Don Arden toimi Black Sabbathin managerina. Kun Ozzy erotettiin bändistä, ryhtyi Sharon laulajan manageriksi ja rohkaisi tätä lähtemään menestyksekkäälle soolouralleen. Pariskunnalla on kolme yhteistä lasta.\nSharon Osbournen mukaan Ozzyn elämäkertaelokuvasta ei tule samanlaista isoa ja siloiteltua Hollywood-spektaakkelia kuin esimerkiksi Rocketmanista tai Bohemian Rhapsodysta, vaan paljon rehellisempi ja rosoisempi.\n”Emme halua tehdä siitä siloiteltua ja kiiltävän puhdasta. Emme tee tätä lapsille. Se on aikuisten elokuva aikuisille”, Sharon toteaa.\n”Tarina on sellainen, johon toivon kaikkien voivan samaistua. Eikä sinun tarvitse olla edes sen musiikin fani, koska se on tarina selviytyjästä. Mitä ikinä elämä heittääkään eteesi, sinä nouset ylös ja aloitat uudelleen. Se on uskomaton tarina kaikista elämän vastoinkäymisistä selviytymisestä.”\n29.7.2020 Ozzy ei tainnut olla mikään viiden tähden perheenisä – pätkä tulevasta dokkarista julki\n2.8.2020 ”Minulla on edelleen paljon kipuja” – Ozzy Osbournen toipumisprosessi ei oikein edisty miehen toivomalla vauhdilla\n10.8.2020 Kuka omistaa ikonisen nimen ja kuka on yhtyeen palkkalistoilla? – Sharon Osbourne valottaa Black Sabbathin omistuskuvioita


Windows-päivitykset ovat nyt osa Windowsin elinkaarta, joten niiden hankkiminen on hyödyllistä useimmille käyttäjille.\nJos sinulla on vaikeuksia asentaa päivitys virheellä 0x80080008 -viesti, on aika käynnistää päivityksen vianetsintä, käynnistää BITS uudelleen ja skannata kiintolevyltä virheiden varalta. Lisätietoja artikkelissa.\nSaat lisää Windows Update -kiertotapoja ja lisätietoja tarkistamalla Windows Update Hub.\nToivotamme sinut käymään Windows Errors Hub -sivustossa, jossa on korjauksia ja vaiheittaiset ohjeet useimpiin Windows-virheisiin, joita voit kohdata.\nOlemme kaikki perehtyneet Windows 10: n päivitysongelmiin. Tällaiset ongelmat ovat todennäköisesti yleisin virhe, jota Windows 10 -käyttäjät kohtaavat ajoittain.\nKaikkien näiden ärsyttävien asioiden jälkeen seuraa tunnistuskoodi, jotta ne voidaan selvittää helpommin. Yksi yleisistä ja toistuvista virheistä on koodi 0x80080008 .\nNimittäin sinua pyydetään antamaan tämä virhekoodi, kun päivitys on joko jumissa tai joitain päivitystiedostoja ei ole ladattu ja asennettu onnistuneesti.\nMutta älä huoli, meillä on muutama kiertotapa, jonka pitäisi ratkaista ongelma, jos se häiritsee sinua.\nWindowsin päivitysvirhe 0x80080008-muunnelmat\nPäivitysvirhe 0x80080008 estää sinua lataamasta uusimpia päivityksiä. Seuraavassa on joitain vastaavia asioita, joista käyttäjät ilmoittivat:\n0x80080008 Server 2016 - Monet käyttäjät ilmoittivat tästä ongelmasta Windows Server 2016: n kanssa. Vaikka ratkaisumme ovat pääasiassa Windows 10: lle, sinun pitäisi pystyä soveltamaan joitain niistä myös Windows Serveriin.\nWindows-päivitys epäonnistui - Tämä on Windows Update -virhe, ja se saa päivitykset lakkaamaan toimimasta. Sinun pitäisi kuitenkin pystyä korjaamaan ongelma poistamalla virustentorjunta tai lataamalla päivitys manuaalisesti.\nNäiden työkalujen avulla Windows-päivitysongelmat ovat menneisyyttä!\nVaiheet Windows-päivitysvirheen 0x80080008 korjaamiseksi\nKäyttäjien mukaan joskus päivitysvirhe 0x80080008 voi ilmetä virustentorjuntaongelmien vuoksi. Voit korjata tämän ongelman poistamalla tietyt virustentorjuntaominaisuudet käytöstä ja tarkistamalla, auttaako se.\nJos se ei toimi, joudut ehkä joutumaan poistamaan virustentorjunta kokonaan käytöstä ja yrittämään sitten päivittää. Jos ongelma on edelleen olemassa, seuraava askel olisi poistaa virustentorjuntaohjelma kokonaan.\nVaikka päätät poistaa virustentorjunnan, tietokoneesi tulisi silti olla Windows Defenderin suojaama , joten sinun ei tarvitse huolehtia turvallisuudestasi.\nJos virustorjunnan poistaminen ratkaisee ongelmasi, tämä voi olla hyvä aika harkita siirtymistä toiseen virustentorjuntaratkaisuun.\nMarkkinoilla on monia erinomaisia virustentorjuntaohjelmia, mutta jos haluat maksimaalisen suojauksen, joka ei häiritse järjestelmääsi millään tavalla, suosittelemme harkitsemaan BullGuardia (ilmainen lataus) .\nRatkaisu 2 - Suorita SFC- ja DISM-skannaukset\nJos saat jatkuvasti päivitysvirheen 0x80080008 tietokoneellesi, ongelma saattaa olla asennuksesi. Windows-asennus saattaa olla vioittunut tai vioittunut, mikä voi johtaa tähän virheeseen.\nVoit kuitenkin korjata ongelman yksinkertaisesti suorittamalla SFC-skannauksen. Voit tehdä sen seuraavasti:\nNapsauta hiiren kakkospainikkeella ja avaa Käynnistä-valikko.\nValitse komentokehote (Järjestelmänvalvoja) .\nKirjoita komentoriville sfc / scannow .\nMenettely etsii vioittuneita tiedostoja ja korjaa ne.\nTämä työkalu osoittautui arvokkaaksi monissa tilanteissa. Siitä huolimatta, jos vioittuneet tiedostot eivät ole ongelman ydin, kannattaa kokeilla muita kiertotapoja.\nJos SFC-skannaus ei pysty ratkaisemaan ongelmaa tai et voi suorittaa SFC-skannausta ollenkaan, seuraava askel olisi suorittaa DISM-skannaus. Voit tehdä sen seuraavasti:\nMuista korvata DVD: n tai USB: n ”C: RepairSourceWindows” -polku.\nKun tarkistus on valmis, tarkista onko ongelma edelleen olemassa. Jos et voinut suorittaa SFC-tarkistusta aiemmin, yritä suorittaa se uudelleen DISM-tarkistuksen jälkeen ja tarkista, ratkaiseeko se ongelman.\nTarkista tämä eeppinen opas käyttääksesi DISM: ää kuin ammattilainen!\nRatkaisu 3 - Käynnistä Windows Update -komponentit uudelleen\nKäyttäjien mukaan joskus saatat kohdata päivitysvirheen 0x80080008 Windows Update -komponenttien vuoksi. Ongelman korjaamiseksi sinun on käynnistettävä Windows Update -komponentit uudelleen.\nVoit tehdä tämän manuaalisesti, mutta se voi olla ikävä prosessi, joten yleensä on parempi käyttää komentokehotetta.\nVoit nollata Windows Update -komponentit komentokehotteen avulla vain seuraavasti:\nKun olet suorittanut nämä komennot, ongelma on ratkaistava ja voit ladata päivitykset uudelleen. Näiden komentojen suorittaminen manuaalisesti voi olla tylsää.\nJos haluat nollata Windows Update -komponentit automaattisesti, voit luoda tarvittavat palvelut automaattisesti luomalla Windows Updates -palautuskomennon ja suorittamalla sen.\nRatkaisu 4 - Lataa päivitys manuaalisesti\nJos saat jatkuvasti päivitysvirheen 0x80080008, saatat pystyä kiertämään sen yksinkertaisesti lataamalla ja asentamalla päivityksen manuaalisesti.\nEnsin sinun on löydettävä ladattavan päivityksen KB-numero. Voit tehdä sen Windowsin Windows Update -osiossa tai käymällä Windows Update History -sivustossa.\nKun löydät ladattavan päivityksen KB-numeron, sinun on käytävä Microsoft Update Catalog -sivustossa. Nyt sinun tarvitsee vain kirjoittaa päivityksen numero hakukenttään.\nTulosluettelo tulee näkyviin. Etsi järjestelmän arkkitehtuuria vastaava päivitys ja lataa se napsauttamalla Lataa- painiketta.\nKun olet ladannut päivityksen, suorita asennustiedosto sen asentamiseksi.\nKun päivitys on asennettu, järjestelmä päivitetään uusimpaan versioon ja ongelma ratkaistaan.\nMuista, että tämä ratkaisu ei korjaa ydinongelmaa, vaan antaa sinun vain ladata ja asentaa päivityksen manuaalisesti ja kiertää ongelmaa.\nMitä tehdä, jos Windows-päivityksiä ei ladata? Tässä on hienoja vinkkejä ongelman ratkaisemiseen!\nRatkaisu 5 - Käynnistä BITS-palvelut uudelleen\nBITS (Background Intelligent Transfer Service) on välttämätön päivityspalvelu. Joissakin tapauksissa se voi eri syistä kaatua ja lakata toimimasta.\nSinun on käynnistettävä palvelu uudelleen ja tarkistettava, onko päivitysprotokollassa parannuksia.\nPaina Windows-näppäin + R . Kirjoita hakuriville services.msc ja paina Enter .\nEtsi taustaa älykäs siirtopalvelu (BITS) ja kaksoisnapsauta sitä avataksesi sen ominaisuudet.\nJos palvelu ei ole käynnissä, napsauta Käynnistä- painiketta.\nValitse Palautus- välilehti ja varmista, että Ensimmäinen vika ja Toinen vika -asetuksena on Käynnistä palvelu uudelleen .\nVahvista valinta ja tarkista päivitykset.\nSe saa työn joillekin käyttäjille. Jos virhe kuitenkin kysyy edelleen, siirry seuraavaan ratkaisuun.\nRatkaisu 6 - Käynnistä Safe Boot -tilassa\nJoissakin tapauksissa taustaohjelmat ja niiden prosessit voivat hidastaa tai jopa estää päivityksen. Joten, yritä säätää palvelujasi ja käynnistystä mahdollisen ristiriidan estämiseksi.\nPaina Windows-näppäintä + R ja kirjoita msconfig . Napsauta nyt OK tai paina Enter .\nSiirry Palvelut- välilehteen ja valitse Piilota kaikki Microsoftin palvelut -valintaruutu. Napsauta sitten Poista kaikki käytöstä ja napsauta Käytä .\nSiirry Käynnistys- välilehteen ja valitse Avaa Tehtävienhallinta .\nPoista kaikki käynnistysohjelmat käytöstä erikseen.\nKäynnistä tietokone uudelleen ja yritä päivittää.\nSinun pitäisi pystyä etsimään ja lataamaan saatavilla olevia päivityksiä tämän ongelman kiertämisen jälkeen.\nEtkö voi käynnistää vikasietotilaan? Älä paniikkia! Tämä opas auttaa sinua korjaamaan ongelman hetkessä!\nRatkaisu 7 - Suorita päivitys paikan päällä\nKäyttäjien mukaan joskus ainoa tapa korjata ongelma on päivittää paikan päällä.\nJos et ole perehtynyt, paikallinen päivitys pakottaa Windows 10: n asentamaan uusimman version pitäen kaikki tiedostosi ja sovelluksesi koskemattomina.\nSuorita paikallinen päivitys seuraavasti:\nLataa Media Creation Tool ja suorita se.\nOdota, kun asennus valmistelee tarvittavat tiedostot.\nOdota päivitysten lataamista.\nSeuraa näytön ohjeita, kunnes pääset Valmis asentamaan -näyttöön. Napsauta Muuta säilytettävää .\nValitse Säilytä henkilökohtaiset tiedostot ja sovellukset ja napsauta Seuraava .\nKun prosessi on valmis, Windows päivitetään uusimpaan versioon ja ongelma on ratkaistava pysyvästi.\nTehty. Pidä mielessä, että voit käyttää tässä artikkelissa esitettyjä kiertotapoja useisiin virheisiin, ei pelkästään tänään käsittelemiemme virheisiin.\nJos sinulla on kysyttävää tai ehdotuksia, kommenttiosio on alla.\nUKK: Lisätietoja Windows Update -palvelusta\nMikä on virhe 0x80080008?\n0x80080008-virhe estää käyttäjiä tarkistamasta uusia päivityksiä. Se tapahtuu yleensä jos aiemmin epäonnistunut lataus tai välimuistiongelma ja se voidaan korjata tämän oppaan avulla.\nKuinka korjaan Windows 10 -päivitysvirheen?\nVarmista, että vähintään 20% koko levytilastasi on vapaa. Sitten suoritat päivityksen muutaman kerran päivittäessäsi ohjaimet automaattisen työkalun avulla ajan säästämiseksi. Käynnistä tietokone uudelleen ja tarkista kiintolevy virheiden varalta.\nMiksi Windows 10 -päivityksen asennus epäonnistuu?\nSe voi olla ristiriidassa joidenkin muiden väliaikaisten tai järjestelmätiedostojen kanssa. Tai ehkä levyllä ei ole tarpeeksi tilaa päivitysten lataamiseen. Tarkista aktivointitila ja korjaa Windowsin aktivointi tarvittaessa.\nToimittajan huomautus : Tämä viesti julkaistiin alun perin maaliskuussa 2017, ja sitä on päivitetty ja päivitetty kokonaan huhtikuussa 2020 tuoreuden, tarkkuuden ja kattavuuden vuoksi.


Esko Kiviranta - Edustajasi Eduskunnassa - Blogi -\nYrittäjävähennys ja metsälahjavähennys ovat ensi kertaa käytössä vuoden 2017 veroilmoituksessa. Myös KHO:n päätös maatalousyhtymän osakkaan asunnon ja maatalousyhtymän maatilan välisten matkakustannusten vähentämisestä yhtymän osakkaan henkilökohtaisessa verotuksessa on mielenkiintoinen.\nTuloverolakia on muutettu siten että elinkeinotoiminnan, maatalouden ja porotalouden tuloksesta vähennetään luonnollisen henkilön ja kuolinpesän verotuksessa verovuodesta 2017 lähtien yrittäjävähennyksenä viisi prosenttia. Myös metsätalouden puhtaasta pääomatulosta tehdään vastaavasti viiden prosentin yrittäjävähennys.\nMaatalouden harjoittajan verotuksessa viiden prosentin yrittäjävähennys tehdään luonnollisen henkilön ja kuolinpesän verotuksessa jaettavasta yritystulosta, toisin sanoen ennen kuin tulo jaetaan pääomatulo- ja ansiotulo-osuuksiin. Jaettava yritystulo saadaan, kun maatalouden veronalaisista tuloista vähennetään maatalouden vähennyskelpoiset menot, mahdollinen tasausvaraus ja aikaisempien vuosien vähennyskelpoiset tappiot. Yrittäjävähennys tehdään viiden prosentin suuruisena myös maataloutta harjoittavan verotusyhtymän osakkaan puhtaasta tulosta, josta on vähennetty aikaisemmilta verovuosilta vahvistetut osakkaan maatalouden tappiot yhtymästä.\nMetsätalouden yrittäjävähennys koskee maatilana pidettävältä kiinteistöltä saatua metsätalouden pääomatuloa. Se ei koske ansiotulona verotettavaa hankintatyön arvoa, johon jo kohdistuu veronhuojennus (125 kuution maatilakohtainen vuotuinen verovapaa hankintatyö).\nMetsätaloudessa viiden prosentin yrittäjävähennys tehdään metsätalouden puhtaasta pääomatulosta, joka saadaan, kun metsätalouden veronalaisista tuloista on vähennetty metsävähennys, menovaraus ja metsätalouden muut, tulon hankkimisesta johtuneet menot. Metsätalouden yrittäjävähennys on johdonmukaisesti linjassa maatalouteen ja elinkeinotoimintaan säädetyn yrittäjävähennyksen kanssa.\nYhteismetsää yrittäjävähennys ei koske, mutta yhteismetsän veroprosenttia alennettiin eduskuntakäsittelyssä 28 prosentista 26,5 prosenttiin. Yrittäjävähennys olisi johtanut 26,6 prosenttiin, joten yhteismetsän suhteellinen tuloveroasema jopa hieman parantui.\nLuonnollisen henkilön tai kuolinpesän saamasta maatalouden tai metsätalouden pääomatulosta veroprosentti on 30 prosenttia verotettavan pääomatulon ollessa enintään 30 000 euroa ja 34 prosenttia 30 000 euron ylimenevältä osalta. Pääomatulon veroprosentin kannalta viiden prosentin yrittäjävähennys merkitsee 1,5 prosenttiyksikön veronalennusta 30 prosentista 28,5 prosenttiin tai 1,7 prosenttiyksikön veronalennusta 34 prosentista 32,3 prosenttiin.\nYrittäjävähennyksen tekeminen ei edellytä verovelvolliselta toimia, sillä verohallinto tekee sen automaattisesti viran puolesta.\nMetsälahjavähennys koskee 1.1.2017 tai sen jälkeen tehtyjä metsämaan lahjoituksia ja lahjaluonteisia kauppoja. Luonnollisella henkilöllä on oikeus lahjana tai lahjan luonteisella kaupalla saamastaan metsästä suorittamansa lahjaveron perusteella tehdä metsätalouden puhtaasta pääomatulosta metsälahjavähennys. Metsäperintöä metsälahjavähennys ei koske.\nKHO:n päätöksen mukaan niissä tapauksissa, joissa luovutuksensaaja jatkaa maataloutta vähintään 3,7 hehtaarin peltoalalla, sovelletaan myös metsätalouden jatkamiseen perintö- ja lahjaverolain 55 §:n sukupolvenvaihdoshuojennusta. Tämän säännöksen tuoma verosäästö on metsälahjavähennykseen verrattuna moninkertainen (noin 95 % lahjaverosta) ja sen saa heti eikä vasta puun myyntien yhteydessä. Sukupolvenvaihdoshuojennukseen liittyy myös perintö- ja lahjaverolain 56 §:n mukainen jopa 10 vuoden koroton maksuaika tasaerinä maksettavalle perintö- tai lahjaverolle. Metsälahjavähennystä ja sukupolvenvaihdoshuojennusta ei saa päällekkäisinä etuina. Metsätaloutta maatalouden ohella jatkavan kannattaa siis unohtaa metsälahjavähennys.\nMetsälahjavähennyspohja on metsämaan varojen arvostamislain mukaisen arvon 30 000 euroa ylittävään osaan kohdistuva lahjavero kerrottuna luvulla 2,4. Vähennyspohja on (30 000 euron raja-arvosta riippumatta) kuitenkin vähintään metsämaan 100 hehtaaria ylittävään osaan kohdistuva lahjavero kerrottuna luvulla 2,4. Tämä 100 hehtaarin rajaan liittyvä erityiskohtelu on säädelty silmällä pitäen pohjoista Suomea ja saaristoalueita.\nMetsämaan 30 000 euron raja-arvoon perustuva kuntakohtainen vähimmäispinta-ala saadaan jakamalla ko. raja-arvo metsämaan arvostamislain mukaisella hehtaariarvolla, joka on Verohallinnon vahvistama metsämaan keskimääräinen kuntakohtainen vuotuinen hehtaarituotto kerrottuna luvulla 10. Laskentaperuste on laissa jäädytetty vuodelta 2016 toimitettavassa verotuksessa noudatettavien verotusarvojen mukaiseksi (kts. Verohallinnon päätös metsän keskimääräisestä vuotuisesta tuotosta, Suomen säädöskokoelman numero 883/2016).\nOlen laskenut Käytännön Maamies -lehden numeroon 1/2017 kunkin kunnan sen metsämaan hehtaarimäärän, jonka ylittävältä metsämaan lahjoitetulta pinta-alalta metsälahjavähennystä kertyy. Ko. lehdessä on myös laatimiani metsälahjavähennyksen tekemistä koskevia laskelmia. Metsälahjavähennyksen laskemisessa moni voi joutua kääntymään asiantuntijan puoleen.\nMetsävähennyksen käytön voi siirtää tuonnemmaksi, koska sitä voi käyttää koko omistusaikana. Menetys ei liene korkovaikutusta suurempi, koska puun hinnan nousua, joka voisi "syödä" vähennyksen merkitystä, ei juuri näytä tapahtuvan. Menovarauksen tekemättä jättämisessäkin menettää enintään korkoedun.\nMetsälahjavähennyksen tekemiseen on käytettävissä 15 lahjoitusvuoden jälkeistä vuotta. Metsälahjavähennyksen käytön kannalta merkityksellisiä ovat päätehakkuu ja sitä noin 10-15 vuotta aiemmin tehtävä harvennushakkuu.\nMaatilan ulkopuolella asuvan matkakustannukset\nAsiaa koskee 5.5.2017 annettu korkeimman hallinto-oikeuden päätös 2017/2014. Tapauksessa maatalousyhtymä ei ollut maksanut osakkaalleen X palkkaa ja hänen yhtymästä saamansa tulo-osuus oli verotettu kokonaan hänen pääomatulonaan. KHO katsoi (aikaisemmasta kannastaan poiketen), ettei maatalousyhtymän osakkaan asunnon ja maatalousyhtymän maatilan välisiä matkakustannuksia tullut vähentää maatalousyhtymän maatalouden tulosta. X:llä oli sen sijaan oikeus vähentää ko. matkakustannukset henkilökohtaisessa verotuksessaan TVL 93.1 §:n mukaisena asunnon ja työpaikan välisenä matkakustannuksena ja siis ansiotulosta tehtävänä vähennyksenä sen estämättä, ettei hän ollut saanut yhtymästä palkkatuloa eikä hänen yhtymästä saamaansa tulo-osuutta ollut jaettu osaksikaan maatalouden ansiotuloksi, vaan se oli verotettu kokonaan maatalouden pääomatulona. Vähennys tehtiin maatalouden ulkopuolisesta palkkatulosta.


Kielen käyttö MATVKK-3001 24.08.2021-12.11.2021\t5 op (RA81M21K, ...)\t+-\nOpintojakson jälkeen opiskelija selviytyy oman alan viestintätilanteissa sekä suullisesti että kirjallisesti. Hän ymmärtää lukemaansa sekä osaa tuottaa alansa tekstejä ja pystyy keskustelemaan niistä. Opiskelija osaa kirjoittaa yhtenäisiä tekstejä omalta alaltaan, tuntee alansa keskeisen sanaston ja osaa käyttää oman alansa termejä oikeassa kontekstissa. Hän saavuttaa vähintään B1-tason ruotsin kielessä. Englannin kielen taso on opintojaksolla B2–C1.\nTällä opintojaksolla arvioidaan ruotsin suullinen taito.\n- käyttää oman alan peruskäsitteistöä ja sanastoa\n- valita viestintätilanteeseen sopivan viestintätyylin ja -kanavan\n- tuottaa alalle tarkoituksenmukaisia tekstejä (normit)\n- toimia suullisesti alalle tyypillisissä tilanteissa (normit)\n- mukauttaa viestintänsä erilaisten kulttuurien viestintätyyleihin\n- ottaa viestinnässään huomioon erilaisia kulttuurisidonnaisia tekijöitä ja toimia niiden mukaisesti monikulttuurisessa työyhteisössä.\n- Alan peruskäsitteistö, oman alan sanasto ja erikoisterminologia\n- Viestintätyylit ja -kanavat erilaisissa työelämän vuorovaikutustilanteissa\n- Työelämän tekstien ymmärtäminen ja tuottaminen\n- Teksteistä keskusteleminen\n- Suullinen viestintä työelämän tilanteissa\n- Kulttuurisidonnaiset viestintätyylit\n- Monikulttuurinen työympäristö\n- Matkailututkimukseen liittyvät peruskäsitteet\n- Suullinen taito, tuottaminen ja ymmärtäminen\n- Erilaisten tekstien ymmärtäminen\n- Kielenhuolto, rakenne, normit, oikeakielisyys\n- Kirjallinen taito, tieteellisten tekstien referointi\n- Matkailututkimuksen peruskäsitteet\n- Tieteellisen tiedon hankinta ja lähdekriittisyys\n- Lukustrategiat ja kriittinen lukeminen\n- Tieteellisten tekstien analysointi, tulkitseminen ja arviointi\n- Alan peruskäsitteistö, oman alan erikoisterminologia\n- Viestintätyylit ja -kanavat erilaisissa asiakaspalvelu-, neuvottelu-, myyntipalvelu- ja muissa työelämän vuorovaikutustilanteissa\n- Työelämän asiakirjat ja muut kirjoitteet\n- Suullinen viestintä alalle tyypillisissä tilanteissa\nHylätty/0: Kurssisuoritus on puutteellinen tai palautetut tehtävät eivät vastaa tehtävänantoa. Opiskelija ei osoita saavuttaneensa kurssin osaamistavoitteita.\n1: Osaamistavoitteet on saavutettu vain vähäisiltä osin. Opiskelijalla on vain vähäisiä valmiuksia tarkastella kielellisiä ja viestinnällisiä valintojaan. Palautetut tehtävät vastaavat vain joiltakin osin tehtävänantoa.\n2: Osaamistavoitteet on saavutettu vain joiltakin osin. Opiskelija osoittaa alkavaa kykyä tarkastella kielellisiä ja viestinnällisiä valintojaan. Palautetut tehtävät vastaavat vain joiltakin osin tehtävänantoa.\n3: Osaamistavoitteet on saavutettu melko hyvin. Opiskelija osoittaa kykyä tarkastella kielellisiä ja viestinnällisiä valintojaan. Palautetut tehtävät vastaavat keskeisimmiltä osin tehtävänantoa.\n4: Osaamistavoitteet on saavutettu hyvin. Opiskelija osoittaa kehittyneitä valmiuksia tarkastella kielellisiä ja viestinnällisiä valintojaan. Palautetut tehtävät vastaavat keskeisimmiltä osin tehtävänantoa.\n5: Osaamistavoitteet on saavutettu erinomaisesti. Opiskelija osoittaa monipuolisia ja kehittyneitä valmiuksia tarkastella kielellisiä ja viestinnällisiä valintojaan. Palautetut tehtävät vastaavat erittäin hyvin tehtävänantoa.\n(Kielten osuus: ruotsi 3 op, englanti 2 op)\nOpintojakso sisältää sekä englannin (2 op) että ruotsin (3 op) opiskelua. Molemmissa kielissä tarjotaan viikon 35 aikana yhteisiä luentoja, jotka tallennetaan. 1.9 alkaen englannin ja ruotsin taitoja harjoitellaan pienryhmissä, joihin voit ilmoittautua lukujärjestyksen julkaisemisen jälkeen. Opiskelija voi suorittaa opintojakson joko lähi- tai etäopiskeluna. Opiskelija voi valita joko työelämälähtöisen tai tutkimuksellisen polun mukaisen toteutuksen. Tutkimuksellinen polku alkaa 24.8. ruotsin lähiopinnoilla. Valitse ensin, osallistutko tutkimuksellisen vai työelämälähtöisen polun opetukseen. Kuvaukset löytyvät opintojakson tiedoista. Jos valitset tutkimuksellisen polun, niin ilmoittaudu tutkimuksellisen polun ruotsin ryhmään ja tutkimuksellisen polun englannin ryhmään. Jos valitset työelämälähtöisen polun, niin ilmoittaudu yhteen työelämäpolun ruotsin ryhmään ja yhteen työelämäpolun englannin ryhmään. Ryhmien ei tarvitse olla samannumeroisia, voit mennä esim ruotsin ryhmä 1:seen ja englannin ryhmä 3:seen. Valintaa tehdessäsi huomioi ryhmien aikataulut ja myös se, että työelämälähtöisen polun ruotsin ryhmät 1 ja 2 ovat etäryhmiä ja ruotsin ryhmä 3 on lähiryhmä. Englannin ryhmät 1,2 ja 3 ovat etäryhmiä, englannin ryhmä 4 on lähiryhmä.\n24.08.2021 - 12.11.2021\nTyöelämälähtöinen polku, harjoitusryhmä 1 ruotsi etäopetus (: 40. : 0.)\nTyöelämälähtöinen polku, harjoitusryhmä 2 ruotsi etäopetus (: 40. : 0.)\nTyöelämälähtöinen polku, harjoitusryhmä 3 ruotsi etäopetus (: 40. : 0.)\nTyöelämälähtöinen polku, harjoitusryhmä 1 englanti, etäopetus (: 40. : 0.)\nTyöelämälähtöinen polku, harjoitusryhmä 2 englanti etäopetus (: 40. : 0.)\nTyöelämälähtöinen polku, harjoitusryhmä 3 englanti etäopetus (: 40. : 0.)\nTyöelämälähtöinen polku, harjoitusryhmä 4 englanti lähiopetus (: 40. : 0.)\nTutkimuksellinen polku, ruotsi lähiopetus (: 40. : 0.)\nTutkimuksellinen polku, englanti, verkkototeutus, ei sidottua aikataulua lukujärjestyksessä (: 40. : 0.)\nOpintojakson yleiset arviointikriteerit: 1: Osaamistavoitteet on saavutettu vain vähäisiltä osin. Opiskelijalla vain vähäisiä valmiuksia tarkastella kielellisiä ja viestinnällisiä valintojaan. Palautetut tehtävät vastaavat vain joiltakin osin tehtävänantoa.    2: Osaamistavoitteet on saavutettu vain joiltakin osin. Opiskelija osoittaa alkavaa kykyä tarkastella kielellisiä ja viestinnällisiä valintojaan. Palautetut tehtävät vastaavat vain joiltakin osin tehtävänantoa.    3: Osaamistavoitteet on saavutettu melko hyvin. Opiskelija osoittaa kykyä tarkastella kielellisiä ja viestinnällisiä valintojaan. Palautetut tehtävät vastaavat keskeisimmiltä osin tehtävänantoa.  4: Osaamistavoitteet on saavutettu hyvin. Opiskelija osoittaa kehittyneitä valmiuksia tarkastella kielellisiä ja viestinnällisiä valintojaan. Palautetut tehtävät vastaavat keskeisimmiltä osin tehtävänantoa.  5: Osaamistavoitteet on saavutettu erinomaisesti. Opiskelija osoittaa monipuolisia ja kehittyneitä valmiuksia tarkastella kielellisiä ja viestinnällisiä valintojaan. Palautetut tehtävät vastaavat erittäin hyvin tehtävänantoa.    Hylätty: Kurssisuoritus on puutteellinen tai palautetut tehtävät eivät vastaa tehtävänantoa. Opiskelija ei osoita saavuttaneensa kurssin osaamistavoitteita.\nPia Rajaniemi, Minna Väyrynen, Pia Eriksson, Sini Koivurova\nOpintojakso sisältää sekä englannin (2 op) että ruotsin (3 op) opiskelua. Molemmissa kielissä tarjotaan yhteisiä luentoja, jotka tallennetaan. Englannin ja ruotsin taitoja harjoitellaan pienryhmissä, joihin ilmoittaudutaan vasta opintojakson alussa.\nTÄSSÄ VAIHEESSA RIITTÄÄ ILMOITTAUTUMINEN OPINTOJAKSOLLE. Pienryhmiin ei ilmoittauduta vielä.\nOpiskelija voi suorittaa opintojakson joko lähi- tai etäopiskeluna.\nOpiskelija voi valita joko työelämälähtöisen tai tutkimuksellisen polun mukaisen toteutuksen.\nLisätietoja vaihtoehdoista ja ryhmistä annetaan opintojakson alussa.


Lemminkäinen myy 34 asuntoa ICECAPITALille - Lemminkäinen\nLemminkäinen myy 34 asuntoa ICECAPITALille\nLEMMINKÄINEN OYJ LEHDISTÖTIEDOTE 10.5.2013 KLO 9.00\nLemminkäinen on myynyt 34 asuntoa kiinteistöpääomasijoitustoimintaa harjoittavalle ICECAPITAL Asunto 2012 Ky:lle. Myydyt asunnot sijaitsevat viidessä eri taloyhtiössä Espoossa, Lahdessa, Tampereella ja Vantaalla. Osapuolet ovat sopineet, ettei kauppahintaa julkisteta.\n”Nyt tehty kauppa on jatkoa monivuotiselle hyvälle yhteistyölle ICECAPITALin kanssa”, kertoo toimialajohtaja Casimir Lindholm Lemminkäiseltä.\nLemminkäinen ja ICECAPITAL ovat tehneet yhteistyötä vuodesta 2007 alkaen. Joulukuussa 2012 Lemminkäinen solmi kauppasopimukset kahdesta asuintaloyhtiöstä ICECAPITAL Housing Fund III Ky:n kanssa.